Tristan Vukčević stiže u Partizan\nTristan Vukčević, doskorašnji košarkaš Real Madrida, potpisao je višegodišnji ugovor sa Partizanom, čime su crno-beli nastavili sa praksom vraćanja talentovanih... 27.01.2022, Sputnik Srbija\nTristan Vukčević je sin nekadašnjeg reprezentativca Srbije Dušana, a košarkaški je sazrevao u Grčkoj i Španiji.Ipak, tokom sezone je izgubio mesto u ekipi Reala i nekoliko nedelja pošto je pomenuto kao opcija, odlučio se na prelazak u Partizan.Tristan je rođen 2003. godine u Sijeni, dok je njegov otac nastupao za ekipu Montepaskija, visok je 213 centimetara i igra na pozicijama krilnog centra i centra.Zanimljivost u vezi sa 18-godišnjim talentovanim košarkašem je da može da nastpa za čak šest nacionalnih timova – sa očeve strane za Srbiju, Bosnu i Hercegovinu i Grčku, sa majčine za Švedsku, a rođenjem i životom stekao je to pravo i kada se u pitanju Italija i Španija.Ipak, dolazak u Srbiju bi mogao da bude dobar znak da će ga naš nacionalni tim imati na raspolaganju u narednim godinama, ali će morati da se sačeka dok ne napuni 21 kada će moći da se odrekne svog grčkog košarkaškog državljanstva, uz čiju pomoć je stigao do Reala.Partizan dovođenjem Vukčevića nastavlja sa praksom vraćanja srpske dece u srpsku košarku – prethodno se to dogodilo sa Radetom Zagorcem, Urošem Trifunovićem, Alenom Smailagićem i Balšom Koprivicom.\n14:14 27.01.2022 (Osveženo: 14:50 27.01.2022)\nTristan Vukčević, doskorašnji košarkaš Real Madrida, potpisao je višegodišnji ugovor sa Partizanom, čime su crno-beli nastavili sa praksom vraćanja talentovanih srpskih košarkaša u matičnu zemlju.\nTristan Vukčević je sin nekadašnjeg reprezentativca Srbije Dušana, a košarkaški je sazrevao u Grčkoj i Španiji.\nIpak, tokom sezone je izgubio mesto u ekipi Reala i nekoliko nedelja pošto je pomenuto kao opcija, odlučio se na prelazak u Partizan.\nTristan je rođen 2003. godine u Sijeni, dok je njegov otac nastupao za ekipu Montepaskija, visok je 213 centimetara i igra na pozicijama krilnog centra i centra.\nZanimljivost u vezi sa 18-godišnjim talentovanim košarkašem je da može da nastpa za čak šest nacionalnih timova – sa očeve strane za Srbiju, Bosnu i Hercegovinu i Grčku, sa majčine za Švedsku, a rođenjem i životom stekao je to pravo i kada se u pitanju Italija i Španija.\nIpak, dolazak u Srbiju bi mogao da bude dobar znak da će ga naš nacionalni tim imati na raspolaganju u narednim godinama, ali će morati da se sačeka dok ne napuni 21 kada će moći da se odrekne svog grčkog košarkaškog državljanstva, uz čiju pomoć je stigao do Reala.\nPartizan dovođenjem Vukčevića nastavlja sa praksom vraćanja srpske dece u srpsku košarku – prethodno se to dogodilo sa Radetom Zagorcem, Urošem Trifunovićem, Alenom Smailagićem i Balšom Koprivicom.


Privrednici upozorili da će povećanje akciza ugroziti domaću proizvodnju – Fokus.ba\nPrivrednici upozorili da će povećanje akciza ugroziti domaću proizvodnju\nNacrt zakona o izmjenama i dopunama Zakona o akcizama koji je predložio Upravni odbor Uprave za indirektno oporezivanje Bosne i Hercegovine, a po kojem bi trebale biti povećane akcize na pivo i bezalkoholna pića, dovest će u pitanje opstanak te privredne grane – upozorili su danas predstavnici Vanjskotrgovinske komore BiH (VTKBiH), grupacija proizvođača bezalkoholnih pića, voda i piva i Samostalnog sindikata zaposlenih u poljoprivredi, prehrambenoj i duhanskoj industriji, vodoprivredi, ugostiteljstvu, turizmu i trgovini BiH (PPDIVUTBiH).\nPotpredsjednik VTKBiH Ahmet Egrlić upozorio je da bi to povećanje akciza dovelo do gašenja proizvodnje piva i bezalkoholnih sokova te otpuštanja velikog broja radnika i izmještanja proizvodnih kapaciteta u susjedne zemlje, odakle bismo u BiH uvozili te proizvode.\nIstakao je da je ova privredna grana teško posluje u već postojećim uvjetima.\n– Uvođenje dodatnih akciza bilo bi iznad evropskog prosjeka i daleko najveće u regionu – naglasio je Egrlić na pres-konferenciji, dodajući da Srbija uopće nema akcize na tu vrstu proizvoda.\nKako je rekao, radi se o vrlo jeftinim proizvodima, te bi uvođenje visokih nameta ugrozilo njihovu konkurentnost.\nPredsjednik Grupacije proizvođača piva Edin Ibrahimpašić podsjetio je da je prethodno najavljivano da se radi o Izmjeni i dopuni zakona o akcizama u smjeru povećanja akciza za pivo i alkoholne proizvode te da sokovi “tada uopće nisu bili u priči.”\n– Sada govorimo o opstanku, tačnije nestanku jedne proizvodne grane u BiH koja zapošljava značajan broj direktno zaposlenih koji pune fondove – kazao je Ibrahimpašić, uputivši apel “da se pokuša popraviti ono što je dovedeno do samog zida”.\nPredsjednik Grupacije proizvođača bezalkoholnih pića i voda Haris Muslić kazao je da su iz medija saznali da su, na “tajnoj” sjednici Upravnog odbora Uprave za indirektno oporezivanje BiH, u Nacrt zakona o izmjenama i dopunama Zakona o akcizama, uključena i bezalkoholna pića.\nNaglasio je da bi usvajanje tog nacrta zakona imalo negativne efekte za sve proizvođače bezalkoholnih pića.\n– Ova industrija u BiH zapošljava više od 5.000 ljudi i izuzetno je uspješna. Međutim, ovim udarcem imat će nevjerovatne posljedice – kazao je, istakavši da bi nakon povećanja akciza, proizvođači više plaćali kroz doprinose, direktne i indirektne poreze državi, nego što bi platili samu sirovinu.\nTakođer, dodao je, došlo bi do stvaranja nelojalne konkurencije, povećanja crnog tržišta te pojave proizvoda nekontroliranog kvaliteta, a sigurno “ne bi dovelo do prikupljanja sredstava za zdravstvene fondove, kako je država planirala”.\nPredsjednik Sindikata PPDIVUTBiH Mehmed Avdagić smatra da predstavnici vlasti nemaju pozitivna rješenja za postojeće probleme te da žele posegnuti za najnepopularnijim mjerama, uvođenjem novih poreza, kao i da određeni lobiji žele iskoristiti državne institucije.\n– Ova grana je dovedena u vrlo tešku situaciju, tako da ne može da izdrži ni dosadanje namete. Uvođenje novih nameta – akciza, pokazatelj je nesposobnosti i neznanja političara da upravljaju onim što već imamo – istakao je Avdagić.\nZaključio je da će uvođenje novih poreza dovesti do dugoročnog gubitka države, ukidanja radnih mjesta te dovođenja brojnih porodica u siromaštvo.


Svetska banka upozorava da voda mora poskupeti - Balkan Green Energy News\nPredstavnici Svetske banke su vlastima u Srbiji poručili da je sadašnja cena vode preniska da se prikuplje sredstva neophodna za godišnja ulaganja u snabdevanje i kanalisanje.\nOni su na sastanku u Privrednoj komori Srbije organizovanom u saradnji sa Ministarstvom za poljoprivredu, šumarstvo i zaštitu životne sredine i Republičkom direkcijom za vode, upozorili da tarife ne mogu biti deo socijalne politike, preneo je „Blicov“ portal.\n„Morate investirati između 200 i 300 miliona evra ako želite da zadovoljite zahteve Evropske unije“, rekao je David Mišo, viši stručni saradnik međunarodne finansijske institucije zadužen za vodu i asanitaciju.\nUčesnici iz Srbije su saopštili da zemlja planira da do kraja godine usvoji strategiju upravljanja vodama do 2034. Dokumentom su predviđene investicije od 8,5 milijardi evra uz ekonomsku cenu od 1,35 evra za kubni metar, a sada u nekim opštinama košta i samo 0,41 evro.\nSrbija trenutno na lokalnom i državnom nivou u ovaj sektor ulaže između 100 i 150 miliona evra godišnje. Zemlja nije najsiromašnija u regionu, ali ima jednu od najnižih cena vode, rekao je Mišo. Dodao je da se u EU ulaže znatno više novca i da Organizacija za ekonomsku saradnju i razvoj (OECD) preporučuje kvotu od 0,5 do jedan odsto bruto domaćeg proizvoda, dok se u Srbiji odvaja 0,2 ili 0,3 procenta.\nSlađana Milojković iz Instituta za vodoprivredu „Jaroslav Černi“ rekla je da je plan da se cena vode od 1,35 evra za kubni metar dostigne pet-šest godina nakon usvajanja strategije. Ona je dodala da će povećanje biti postepeno i da neće biti jednako na svakom mestu, već da se dostigne nivo u proseku.\nTagovi: Jaroslav Černi, Privredna komora Srbije, Svetska banka\nPočetna » Vesti » Voda » Svetska banka upozorava da voda mora poskupeti


Usvojeni izveštaji o radu komisije za zaštitu konkurencije\nOdbor za privredu, regionalni razvoj, trgovinu, turizam i energetiku Narodne skupštine Republike Srbije razmotrio je i jednoglasno usvojio izveštaje o radu Komisije za zaštitu konkurencije za 2017. i 2018. godinu.\nPredsednik Komisije dr Miloje Obradović izvestio je članove Odbora da izveštaji o radu Komisije u protekle dve godine sadrže sve ključne elemente vezane za rad institucije. Komisija je, konstatovao je dr Obradović, u navedenom periodu povećala administrativne i institucionalne kapacitete i bila fokusirana na efikasnu i efektivnu primenu zakona i njegovo sprovođenje, u cilju obezbeđivanja što efikasnije zaštite konkurencije u Srbiji.\n- Naš cilj je kreiranje konkurentskog tržišta na kome će učesnici povećati svoju produktivnost, inovativnost i investicije, što će rezultirati rastom, razvojem i povećanjem životnog standarda građana Republike Srbije - zaključio je predsednik Obradović tokom predstavljanja izveštaja.\nZaštita konkurencije je jedan od bitnih segmenata ekonomskog i privrednog sistema Republike Srbije. Rezultati našeg rada jasno ukazuju da je u Republici Srbiji došlo do povećane privredne aktivnosti, kao i do porasta stranih investicija. To pokazuje da naša zemlja ima atraktivan privredni ambijent, čemu svoj doprinos svakako daje i Komisija za zaštitu konkurencije.\nDr Obradović je naveo i da su u izveštajnom periodu nastavljene i aktivnosti u okviru procesa pridruživanja Srbije EU, kao i da je rad Komisije, po pitanjima važnim za pregovaračko poglavlje 8, ocenjen kao visoko kvalitetan.\nNakon izlaganja dr Obradovića, predsednica Odbora Snežana Petrović je poželela da Komisija nastavi da radi i da se razvija, kao do sada i predložila usvajanje izveštaja Komisije za zaštitu konkurencije, što je Odbor jednoglasno prihvatio.\nSednici su prisustvovali članovi i zamenici članova Odbora, kao i članovi Saveta, rukovodioci i zaposleni u Stručnoj službi Komisije za zaštitu konkurencije.\nIzvor: Vebsajt Komisije za zaštitu konkurencije, 28.03.2019.


Uputstvo za kreiranje trajnog naloga\nDanas postoji sa ciljem pravovremenog i istinitog izveštavanja dostupnog svim građanima. Pretplatom na Danas i članstvom u Klubu čitalaca omogućavate nam da ostanemo samostalni i potvrđujete da u Srbiji ima mesta za slobodno novinarstvo!\n799,00 RSD mesečno\nPDF pretplata i brojni\nPretplatite se na Danas! Podržite objektivno novinarstvo!\nBudućnost medija u Srbiji je neizvesna. Nezavisni mediji imaju sve manje prihoda od oglašavanja, a projektno sufinansiranje medijskih sadržaja često je netransparentno i dodeljuje se po nejasnim kriterijumima. Želimo da se oslonimo na čitaoce, jer u njihovom interesu radimo. Želimo da zavisimo od čitalaca, da budemo glasilo svih građana.\nList Danas od svog nastanka do danas nikada nije bio u vlasništvu neke velike korporacije, već su vlasnici grupa novinara koja za više od dve decenije nije poklekla pred trendovima opšte tabloidizacije, senzacionalizmom i komercijalizacijom sadržaja.\nKrajem devedesetih godina smo zabranjivani, prozivani, osujećivani na svakom koraku, ali ništa nije moglo da nas spreči da istinite i objektivne vesti objavljujemo svakog dana. Bilo je to doba Miloševića, a zatim je usledio 5. oktobar i početak demokratskih promena u društvu. Nijedna vlast nije bila blagonaklona prema kritici, a smatramo da je to jedna od osnovnih uloga medija – da informiše građane i bude korektivni faktor u društvu i državi.\nUprkos svim izazovima redakcija Danasa je opstajala i uspevala da svoje čitaoce pravovremeno informiše.\nPoslednjih nekoliko godina list Danas intenzivno razvija svoje onlajn izdanje na kojem beležimo konstantan trend rasta poseta. U ovom trenutku beležimo višemilionski broj poseta svakog meseca, ali nedostaje nam sredstava da naše online prisustvo na tržištu dalje unapređujemo i budemo još aktuelniji i nudimo kvalitetniji sadržaj.\nUkoliko želite da i ubuduće nastavimo sa radom kao i do sada i još kvalitetnije, kupite Danas i postanite deo Kluba čitalaca Danasa za 799,00 dinara mesečno!\nPretplatite se na PDF ili štampano izdanje Danasa.\nČlanstvom u Klubu čitalaca dobijate PDF izdanje Danasa na mejl veče pre nego što se pojavi na kioscima, a članska karta Kluba omogućava vam popuste na više od 50 mesta.\nRad lista Danas možete pomoći i putem donacija - u iznosu i trajanju u kom želite.


KVANTITATIVNA ISTRAŽIVANJA | smart plus\nKvantitativna istraživanja se sprovode na velikim uzorcima, a prikupljeni podaci se obrađuju primenom statističkih tehnika analize.\nIzveštaj o rezultatima kvantitativnih istraživanja najčešće sadrži podatke prikazane u formi grafikona i tabela.\nGlavna snaga kvantitativnih istraživanja jeste mogućnost zaključivanja o stavovima ili ponašanju populacije od interesa na osnovu pažljivo odabranog uzorka te populacije.\nIstraživanje uz pomoć tableta (TAPI) se vrši na terenu, pri čemu ispitanik može biti u direktnom kontaktu sa anketarom, ali i ne mora. Ovaj vid istraživanja se smatra vrlo produktivnim, jer postoji mogućnost da se prikupljeni podaci nakon završetka ankete odmah šalju u bazu podataka.\nTelefonskim intervjuisanjem (CATI) anketar beleži odgovore ispitanika upotrebom kompjutera.U cilju povećanja produktivnosti i ekonomičnosti,neizostavni deo čine CATI softveri, koji umnogome olakšavaju rad anketara i kasniju administraciju upitnika.\nIntervjuisanje uz pomoć računara (CAPI) se sprovodi popunjavanjem online anketa,koju najčešće popunjava sam ispitanik.Anketar u ovom slučaju često ima ulogu asistenta prilikom popunjavanja ankete.\nPapir i olovka anketiranje (PAPI) je tradicionalan metod intervjuisanja, u kome ispitanik popunjava upitnik u papirnoj formi.PAPI se sprovodi u istraživanjima na samom terenu, i u neku ruku je zastareo metod, koji gubi trku sa znatno praktičnijim CAPI i CAWI anketiranjem.\nIntervjuisanje na panelu (CAWI) se sprovodi putem interneta, posetom sajta/linka na kome se nalazi anketa, koju ispitanik sam popunjava. CAWI upitnici mogu obuhvatiti multimedijalne sadržaje (slike, snimke, melodija), što je jedna od suštinskih prednosti u odnosu na ostale istraživačke tehnike.\nAnketiranje na centralnoj lokaciji (CLT) se najčešće koristi kako bi se testirao neki novi/izmenjeni produkt/proizvod, u situacijama u kojima je neophodno da ispitanik dođe u direktan kontakt sa predmetom ocenjivanja. Kombinuje tradicionalne kvantitativno/kvalitativne istraživačke metode, i moderne vizuelne tehnike koje uključuju praćenje pogleda ispitanika i sl.


Vuk Milenković u Metaloplastici – Balkan-Handball.com\nHome / Balkan / Srbija / Vuk Milenković u Metaloplastici\nTrećeplasirani tim nedavno završene ARKUS lige, šabačka Metaloplastika, kroji vrlo konkurentan tim za narednu takmičarsku godinu. Nakon povratka Nemanje Milovanovića i produžetka saradnje sa Brajovićem, u grad na Savi iz slovenačkog Gradeca stiže pivotmen Vuk Milenković (23).\nTalentovani kružni napadač afirmisao se u Partizanu i stekao status reprezentativca u mlađim kategorijama, pre nego što je otišao u mađarski Dabas, a potom u Slovenj Gradec gde je ostavio dubok trag i bio jedan od najboljih igrača tima.\n-Metaloplastika je klub sa velikom i bogatom istorijom, klub koji iz godine u godinu pokazuje koliko je ozbiljan i dobro organizovan. Šabac je grad rukometa, očekivanja su velika kao i svake sezone, nadam se ali i verujem da ćemo ih ispuniti – rekao je Milenković.\nRK Metaloplastika ŠabacVuk Milenković\n← Prethodni članak Uroš Kojadinović pojačao Partizan\nNaredni članak → Pastor, Krivokapić, Damjanović i Ignjatović produžili ugovor sa Pik Segedom


Obilježena krsna slava ZEDP Elektro Bijeljina - Moja Bijeljina\nObilježena krsna slava ZEDP Elektro Bijeljina\nU prisustvu menadžmenta ZEDP „Elektro-Bijeljina“ i kuma Prof. dr Zlatka Maksimovića, lomljenjem slavskog kolača, danas je obilježen Sveti Prorok Ilija, slava ovog preduzeća.\nКrsna slava se obilježava u skladu sa preporukama zbog epidemiološke situacije, a to je i prilika da se podsjetimo značajnih poslovnih rezultata koji su postignuti.\n“Iza nas je uspješan period, jer smo zadržali trend rasta poslovanja i uspješnih finansijskih rezultata, sveli smo distributivne gubitke na istorijski minimum, u toku je realizacija kapitalnog projekta, koji realizujemo posredstvom kreditnog aranžmana sa Evropskom bankom za obnovu i razvoj, vrijednog 15 miliona evra, a sredstva će biti utrošena do 2022.godine za finansiranje izgradnje i rekonstrucije srednje i nisko-naponske mreže i ugradnju pametnih brojila. Osim ovih sredstava, mi ćemo uložiti vlastita sredstva, tako da će projekat biti vrijedan oko 45 miliona maraka.Taj projekat će biti od izuzetnog značaja, kako za naš sistem, tako i za same krajnje kupce, što se već kroz postignute rezultate vidi i u praksi“, rekao je dr Vaso Arsenović, vršilac dužnosti direktora ZEDP „Elektro-Bijeljina“.\n“U skladu sa nastavkom implementacije restrukturiranja i optimalizacije broja radnika i pozvali radnike da se dobrovoljno prijave za stimulativne otpremnine, što je iskoristilo 213 radnika. Na taj način smo ovu fazu završili i spremno nastavljamo dalje aktivnosti u pogledu razdvajanja djelatnosti distribucije od proizvodnje i snabdijevanja u skladu sa novim Zakonom o električnoj energiji, kao i nastavak investicionog ciklusa“, kaže direktor Arsenović.\nDodik pokazao da se dječije želje moraju ispuniti, pa se spustio niz tobogan


24. septembar 2021. Potpredsednik Narodne skupštine Stefan Krkobabić sa delegacijom Radničke partije Crne Gore\nNa samom početku sastanka potpredsednik Narodne skupštine Stefan Krkobabić pozdravio je delegaciju Radničke partije Crne Gore, na čelu sa Maksimom Vučinićem narodnim poslanikom Skupštine Crne Gore.\nTeme sagovornika ticale su se saradnje skupština dve države, ali i saradnje dva poslanička kluba PUPS - „Tri P“ i Demokratskog fronta Crne Gore. Dve partije sa veoma sličnim delovanjem, odnosno očuvanjem dostojanstva radničke klase, penzionera i privrednika razgovarali su o zaštiti interesovanja pomenutih grupa i saradnji koja će doprineti poboljšanju njihovih položaja u društvu. Krkobabić se interesovao i za trenutno stanje srpskog stanovništva i zaštiti njihovih interesa u Crnoj Gori i dodao da je politika Srbija takva da je uvek okrenuta dijalogu i razmeni ideja, ali da se odluke isključivo donose u interesu građana.\nMaksim Vučinić je naveo da je pre godinu dana izabran za najmlađeg poslanika 27. saziva Skupštine Crne Gore, a da danas ima čast da svoju prvu diplomatsku misiju započne u nekadašnjoj Skupštini Savezne Republike Jugoslavije i potpredsednikom Narodne skupštine Stefanom Krkobabićem. Ukazao je na činjenicu da Srbiju i Crnu Goru pre svega povezuje zajednička istorija, porodice, pa i ekonomska saradnja, te da su takve veze neraskidive i da ih treba negovati i jačati.\nNa sastanku sagovornici su posebnu pažnju posvetili i ekonomskoj saradnji, kao i osnaživanju postojećih i uspostavljanju novih vidova saradnje. Ove teme podržali su i Ivan Ivanović i Predrag Marojević, kao predstavnici Stručnog saveta Radnike partije, ali i potpredsednik partije Momčilo Manojlović.\nO ekonomskoj saradnji narodni poslanik Dragan M. Marković, naveo je da PUPS primenjuje veoma uspešan model osnivanja privrednih zadruga, koje subvencioniše Vlada Republike Srbije, a koja predstavlja primer dobre prakse zapošljavanja mladih na selu i pomoći privrednim gazdinstvima.


Prva reakcija generala Mladića: Nisam ja bitan! (VIDEO) - 24sedam Prva reakcija generala Mladića: Nisam ja bitan! (VIDEO) - 24sedam\nPrva reakcija generala Mladića: Nisam ja bitan! (VIDEO)\nGeneral Ratko Mladić poručio je narodu Srpske da čuva svoju Republiku, te dodao da je to najvažnije\nTanjug/AP Photo/Peter Dejong, Pool\n„Zna Ratko šta narod misli o njemu. Poručuje da se čuva Republika Srpska i da nije on bitan, već opstanak Republike Srpske“, istakao je Darko, koji se u Hagu sastao sa ocem posle presude kojom je generalu potvrđena kazna doživotnog zatvora, prenosi RTRS.\nIstakao je da je da je general posebno zahvalan predsedniku Sudskog veća koji je imao izdvojeno mišljenje u presudi.\nNe mislim da je bilo genocida! Samo jedan sudija je bio protiv toga da se Mladić osudi\nDarko Mladić nakon presude: Putujući cirkus se završio kako je i počeo, bitno da je Ratko zdravo\n„Dobro je zvučao kad sam ga posetio. Držao ga je adrenalin, videćemo kako će u narednim danima to sve odraziti se na njegovo zdravlje. Narod je prozreo njihovu nameru, nikakva sila ne može naterati da laž postane istina i to Ratko zna“, naglasio je Darko Mladić.\nŽalbeno veće Mehanizma za krivične sudove u Hagu izreklo je danas nekadašnjem komandantu Glavnog štaba Vojske Republike Srpske generalu Ratku Mladiću drugostepenu presudu kojom ga je osudilo na kaznu doživotnog zatvora.\nZverev lako do prvog polufinala u Parizu: Špancu samo šest gemova\nPoginula dok je šetala sa mužem: Udes u Kragujevcu, ženu udario kamion, preminula na mestu\n08.06.2021 u 20:40\nEparhija o Kurtijevoj izjavi u Briselu: Još jedna u nizu uvreda i laži\nBivši telohranitelj otkriva: Vojska je imala plan da spase Miloševića, postojao je tajni prolaz\nPredsednik Vučić saopštio sjajne vesti – veliko povećanje direktnih stranih investicija\nNedelja usred srede: U Briselu ništa novo, Srbi slave junake sa Košara, Nole i Jokić na “krovu sveta”\nČeda Jovanović opleo po tužilaštvu: Lakše im je da budu sluge crnogorskih klanova nego da poštuju zakon


⇐1882 – Rođen je Frenklin Delano Ruzvelt, koji je od 1932. do smrti 1945. četiri puta biran za predsednika SAD što je jedinstven slučaj u američkoj istoriji. Politikom “Nju dila” uspeo je da izvuče SAD iz velike ekonomske krize, uspostavio je diplomatske odnose sa SSSR-om (1935), a u Drugom svetskom ratu bio je jedna od najznačajnijih ličnosti u antihitlerovskoj koaliciji.\n⇐1937 – Rođen je ruski velemajstor Boris Vasiljevič Spaski, svetski šahovski prvak od 1969. Titulu je izgubio u meču s američkim velemajstorom Bobijem Fišerom, koji ga je 1972. u Rejkjaviku pobedio rezultatom 12,5:8,5.\n⇐1948 – U Nju Delhiju je ubijen Mahatma Gandi, vođa pokreta za nezavisnost Indije, pola godine posle sticanja nezavisnosti Indije. Ubio ga je Naturam Godse, fanatik iz sekte “Hindu Mahasabha” koja se protivila njegovoj politici pomirenja Hindusa i muslimana.\n⇐1948 – Umro je američki pilot i konstruktor aviona Orvil Rajt, pionir avijacije, koji je 1903. s bratom Vilburom u avionu koji su sami konstruisali, izveo prvi let u istoriji vazduhoplovstva.\n2005 – U Iraku su održani prvi višepartijski izbori u poslednjih 50 godina i prvi posle svrgavanja Sadama Huseina.♦\nTags30. januar Na današnji dan


Čipovanje sportista – KAFANSKI SELEKTOR\n14. октобра 2017. 14. октобра 2017. Dalibor Janković 0 Comments Gardijan, Majk Miler, Mikročipovi\nSportisti bi trebalo da budu opremljeni mikročipovima, slično kao i psi, u borbi protiv dopinga u sportu! To smatraju neki funkcioneri u međunarodnim sportskim institucijama, prenosi londonski „Gardijan“.\nVest koja nije direktno povezana sa fudbalom, ali će sigurno uticati, možda najviše u budućnosti i na najpopularniji sport, ako zaživi. Majk Miler, izvršni direktor Svetske olimpijske asocijacije kaže da su te mere neophodne kao antidoping metoda, jer bi čipovi kontrolisali i detektovali zabranjene supstance.\nOn kaže da je to izneo u svoje ime, ali dodaje:\n-Neki smatraju da ne bi trebalo ovo da radimo ljudima. Ali, ako smo kao nacija ljubitelja pasa spremni da to primenjujemo na njima, zašto se i sami ne bismo čipovali?\nNeko bi rekao da su sadašnje doping kontrole sasvim dovoljne, jer su sportisti obavezni da urade doping test u svako doba dana jednom mesečno, kada kontrolori to žele i kada iznenada posete sportistu. Da ne govorimo o pravu na privatnost koje bi bilo ugroženo u slučaju čipovanja, a čini se da je veliki problem i selektivna primena antidoping testa, jer neke zemlje, poput SAD u pojedinim sportovima same kontrolišu svoje sportiste, bez ikakve međunarodne provere.\nMesi i Ronaldo će se sigurno izvući zbog godina i relativno skorog kraja karijere, ali pitanje je da li ćemo u budućnosti gledati kiborge u dresovima omiljenih klubova!?\n← Nova Miss Srbije prati fudbal i fan je FK Partizan\nSve je nekako drugačije →\n22. априла 2015. Nenad Pavlović 0


Liderski izazovi i rešenja – Cloud Coaching Magazine\nYou are here: Home / Blog / Mentori / Upravljanje / Liderski izazovi i rešenja\nSaveti u formi pitanja i odgovora za unapređenje liderske prakse ili za tranziciju od menadžera „šefa“ ka lideru tima.\nZato što je poslovna praksa 21-og veka nedvosmisleno pokazala da su lideri timova produktivniji i inovativniji od menadžera „šefova“ odeljenja. Zato što ne postoji savršen lider, i zato što dobri lideri uvek pokušavaju sa poboljšaju sebe kroz samo-procenjivanje, trening, edukaciju, mentorski rad, kroz greške i učenje na greškama.\nPošto nema savršenog lidera teško je izgraditi pravi liderski model ali možemo sa sigurnošću istaknuti nekoliko stvari koje odlikuju pravog lidera:\nKoja je najveća greška koju lider može da napravi? Greška da ne uvidi benefite od različitosti. Ta greška vodi u stvaranje uniformnih ljudi u organizaciji i u jednoumlje. Ako nemate različitost u svom timu ostaćete uskraćeni za alternativna rešenja i kreativne branstorming aktivnosti koje vam pomažu da ostanete konkurentni. Takođe, ne možete dobro i pravovremeno da odgovorite ni zahtevima klijenata koji mogu biti sasvim različiti od vas.\nNe treba da žurite ukoliko možete pozitivno da odgovorite na sledeća pitanja: Da li ste stvorili viziju svog tima na osnovu glavne razvojne ideje kompanije? Da li ste izbalansirali svoj fokus na rezultat sa fokusom na ljude? Da li ste prihvatili i naučili kako da koristite različitosti ljudi u vašem timu?


Kineskom gigantu preti kolaps, direktor se obratio zaposlenima - 21.09.2021, Sputnik Srbija\nKineskom gigantu preti kolaps, direktor se obratio zaposlenima\nDirektor kineske kompanije za razvoj nekretnina „Evergrande“, kojoj preti kolaps zbog nagomilanih dugova, poručio je zaposlenima da je uveren da se i... 21.09.2021, Sputnik Srbija\nSu Điajin je, naime, zaposlenima poslao pismo povodom obeležavanja kineskog jesenjeg Mesečevog festivala, navodeći da će kompanija uspeti da ubrza nastavak izgradnje i proizvodnje u punom obimu.„Evergrande“ će, kako je istakao, postići glavni cilj osiguranja primopredaje zgrada kupcima nekretnina, investitorima, partnerima i finansijskim institucijama.Dugovi kompanije premašili su 300 milijardi dolara i ulagači strahuju da neće moći da izmiri svoje obaveze. Kineska kompanija mora da prikupi dodatni novac da bi na vreme podmirila obaveze prema bankama, dobavljačima i vlasnicima obveznica, piše „Jutarnji list“.Veliki test biće 83,5 miliona dolara kamata po obveznici koji dospevaju na naplatu u četvrtak, 23. septembra. Dodatnih 47,5 miliona dolara kamata po drugoj obveznici dospeva na naplatu šest dana posle toga.„Evergrande“ kamate mora da plati najkasnije u roku od 30 dana od roka dospeća kako bi osigurao nastavak redovnog programa podmirivanja obaveza po obveznicama koje dospevaju na naplatu u martu 2022. odnosno 2024. godine.Strah od kolapsa izazvao je snažne oscilacije cene akcija kompanije, koje su na hongkonškoj berzi pale više od sedam odsto, ali su se naknadno oporavile. Od početka godine oslabile su više od 85 odsto.Američka agencija „Standard end Purs“ upozorila je u ponedeljak da se ne može pretpostaviti da će kineska vlada spasiti grupu.Peking bi bio prisiljen da interveniše samo u slučaju prelivanja posledica koje bi rezultovalo kolapsom nekoliko velikih građevinskih firmi i predstavljalo bi sistemske rizike za ekonomiju, navela je ta agencija.\nekonomija, kina, svet – ekonomija\n© AP Photo / Andy WongMapa razvojnih projekata kompanije „Evergrande“ u Kini\nDirektor kineske kompanije za razvoj nekretnina „Evergrande“, kojoj preti kolaps zbog nagomilanih dugova, poručio je zaposlenima da je uveren da se i najmračniji trenutak može preživeti.\nSu Điajin je, naime, zaposlenima poslao pismo povodom obeležavanja kineskog jesenjeg Mesečevog festivala, navodeći da će kompanija uspeti da ubrza nastavak izgradnje i proizvodnje u punom obimu.\n„Evergrande“ će, kako je istakao, postići glavni cilj osiguranja primopredaje zgrada kupcima nekretnina, investitorima, partnerima i finansijskim institucijama.\nDugovi kompanije premašili su 300 milijardi dolara i ulagači strahuju da neće moći da izmiri svoje obaveze. Kineska kompanija mora da prikupi dodatni novac da bi na vreme podmirila obaveze prema bankama, dobavljačima i vlasnicima obveznica, piše „Jutarnji list“.\nVeliki test biće 83,5 miliona dolara kamata po obveznici koji dospevaju na naplatu u četvrtak, 23. septembra. Dodatnih 47,5 miliona dolara kamata po drugoj obveznici dospeva na naplatu šest dana posle toga.\n„Evergrande“ kamate mora da plati najkasnije u roku od 30 dana od roka dospeća kako bi osigurao nastavak redovnog programa podmirivanja obaveza po obveznicama koje dospevaju na naplatu u martu 2022. odnosno 2024. godine.\nStrah od kolapsa izazvao je snažne oscilacije cene akcija kompanije, koje su na hongkonškoj berzi pale više od sedam odsto, ali su se naknadno oporavile. Od početka godine oslabile su više od 85 odsto.\nAmerička agencija „Standard end Purs“ upozorila je u ponedeljak da se ne može pretpostaviti da će kineska vlada spasiti grupu.\nPeking bi bio prisiljen da interveniše samo u slučaju prelivanja posledica koje bi rezultovalo kolapsom nekoliko velikih građevinskih firmi i predstavljalo bi sistemske rizike za ekonomiju, navela je ta agencija.\nKineski gigant grca u dugovima\n17 Septembar, 13:56


Radikalni levičari najavljuju učešće na izborima u Beogradu - Politika - Dnevni list Danas\nPočetna » Vesti » Politika » Radikalni levičari najavljuju učešće na izborima u Beogradu\nPartija radikalne levice objavila odluku sa kongresa\nP. D. 25.10.2021. 14:31\nBeogradski izbori su prvi korak u dugoročnoj borbi koja je pred nama, navodi se u saopštenju PRL poslatom medijima, kao običan dokument, bez stranačkog znaka i memoranduma.\n„Pozivamo sve radnike, seljake, studente, penzionere, nezaposlene, obespravljenu većinu u našoj zemlji da nam se pridruži i da zajedno pokažemo da sistem koji nas tlači već trideset godina ima alternativu“, navodi se u saopštenju PRL i dodaje da ova „mlada stranka“ odbija „lažna dvojstva između političkih stranaka koje se bore za prevlast unutar tlačiteljskog sistema“.\n„PRL je mlada stranka čiji je staž na političkoj sceni nešto duži od godinu dana, ali ipak organizacija koja je za kratko vreme okupila ljude dosledne svojim idealima, aktiviste koji se godinama posvećeno bore u različitim društvenim borbama i koji su spremni da se upuste u borbu za socijalističko društvo i bolju budućnost građana Srbije“, poručuje se u saopštenju Medijske službe PRL.\nNajprepoznatljivija ličnost PRL bio je sociolog Jovo Bakić koji je pre pola godine napustio ovu partiju. Prema dostupnim infromacijama sa sajta, Partijom radikalne levice rukovodi predsedništvo, među čijim članovima je Ivan Zlatić, poznati levičarski aktivista.\nBeogradIzboripartija radikalne leviceBeograd\nBBC News na srpskom • danas 10:05\nAvioni, nesreće i misterije: Izgubljena eskadrila – prva tajna Bermudskog trougla\nNakon što je Vojvođanska partija pozvala svoje pristalice da...


Rakić: Vučić zatražio mirne proteste, bez obzira na poteze Prištine | Radio Kosovska Mitrovica\nRakić: Vučić zatražio mirne proteste, bez obzira na poteze Prištine\n29. November, 2018 17:01 |\nPredsednik Srpske liste Goran Rakić kaže da je predsednik Aleksandar Vučić zatražio na današnjem sastanku od predstavnika Srba sa KiM isključivo mirne, demokratske i nenasilne proteste, bez obzira na dalje poteze Prištine.\nGoran Rakić je novinarima rekao da su predstavnici Srba sa KiM tokom sastanka upoznali predsednika Vučić sa strahom i zabrinutošću sa kojom se suočava srpski narod na KiM.\n“Takođe smo predsednika upoznali da smo pre dva dana podneli ostavke na mesto graodnačlenika i čuli smo od predsednika da traži od nas mirne, nenasilne i demokratske proteste, bez obzira na sve što Priština bude preduzimala protiv srpskog naroda na KiM”, rekao je Rakić novinarima posle sastanka u Predsedništvu Srbije.\nRakić je istakao da takse koje je Priština uvela nisu uperene protiv Srbije, kao što, kaže, neki pokušavaju da predstave i zavaraju javnost, već su uperene direktno protiv opstanka srpskog naroda na KiM.\nPozdravio je protest studenata u Mitrovici, koji su selotejpom preko svojih usta pokazali da Evropa uporno ćuti i da blagim izjavama ništa ne preduzima da natera Prištinu da povuče “brutalne takse”, s ciljem da Srbi na puste KiM.\n“Pozivamo srpski narod na mir i da dostojanstveno i nenasilno nastave borbu, mirnim protestima. Mi oružje nemamo, ali nemamo ni rezervni grad, ni rezevnu državu, mi ćemo ostati na svojim ognjištima i borićemo se mirno i nećemo se povući bez obzira kakve budu mere uvodili protiv sprskog naroda”, istakao je predsednik Srpske liste.\nKako kaže, situcija na terenu je alarmanta, mada hrane još ima, ali su zalihe pri kraju, mnogo teže je južno od Ibra, a stiže zima.\n“Već koliko sutra ćemo se suočiti sa nestašicom energenata, pitanje da li će škole i domovi imati grejanje, jer gradska toplana, na primer, u Kosvoskoj Mitrovici radi na mazut. Pitanje je kako će stići enegenti”, dodao je Rakić.\n“Taksama napali našu budućnost”\nPotpredsednik kosovske vlade u ostavci Dalibor Jevtić rekao je da su sa šefom države imali produktivan sastanak.\n“Informisali smo predsednika o tome šta se dešava na terenu, kako trenutno srpski narod živi, severno i južno od Ibra. Situacija je iz dana u dan sve teža, a posebno je teško južno od Ibra”, rekao je Jevtić.\n“Oni koji ćute na te odluke i mere podržavaju taj cilj. Umesto saopštenja, pisanja po Tviteru, očekujemo konkretne mere, pre svega EU, ona ima mehanizme da na direktan način natera Prištinu da promeni odluku o taksama, i preko SSP i na druge načine”, dodao je Jevtić.\nAko se to ne dogodi, Srbi će nastaviti sa mirnim protestima i drugim aktivnostima, na demokratski način, slanjem jasnih poruka i postavljanjem pitanja – da li neko želi da na Kosovu ima samo jedan narod i da se izvrši konačno etničko čišćenje i da li je to ono Kosovo za koje se i međunarodna zajednica zalaže, rekao je Jevtić.\nIvanović: Male rezerve kiseonika\nDirektor Kliničko-bolničkog centra u Kosovskoj Mitrovici Milan Ivanović rekao je da su na severu Kosova i Metohije male i nedovoljne rezerve kiseonika za pacijente.\n“Trenutno postoje rezerve, ali nisu dovoljne i neće dugo trajati. Nadam se da ćemo u sledećim danima stabilizovati snabedevanje kiseonikom”, rekao je Ivanović.\n“Cilj je izgladnjivanje naše dece i ljudi i u krajnjem stvaranje izbegličkih kolona i proterivanje Srba sa KiM. To je nasilje koje je usmereno, ne samo protiv Srba na KiM, već u celini protiv srpksog naroda i države”, rekao je Ivanović.\nTom nasilju, podvukao je, data je velika pomoć kada su svojevremeno postavljene granice, usvojena “šiptarsko-američka” rezolucija kojom su UN dezavuisane, kao i rezolucija SB UN 1244.\n“UNMIK treba podsetiti da je jedini validni dokument na KiM Ustav Srbije i Rezolucija 1244”, ukazao je.\n“Raduje nas da je ostvarena puna saradnja sa državnim vrhom i bezrezervna podrška vrha u ovim teškoćama. Siguran sam da situacija može da se poboljša i stabilizuje”, rekao je Ivanović.


Sead Lisak, direktor Agencije za prevenciju korupcije i koordinaciju borbe protiv korupcije: Korupcija je veliki problem društva « ANTI-KRIMINAL\nSead Lisak, direktor Agencije za prevenciju korupcije i koordinaciju borbe protiv korupcije: Korupcija je veliki problem društva\n• Recite nam nešto o Agenciji, kada je nastala i sa kojim problemima ste se do sad susretali? – Agencija je osnovana 2009. godine u decembru. Od njenog osnivanja imali smo velike probleme da bi prije svega imenovali rukovodstvo, a potom da bi i osigurali određene institucionalne kapacitete Agencije kako bi mogla realizovati svoju zakonsku nadležnost.\nOd 2009. do avgusta 2011. godine imali smo problem u vezi sa imenovanjem rukovodstva, nije bilo političke volje da se ono imenuje. Potom je bio jedan pritisak od Međunarodne zajednice gdje je imenovanje rukovodstva stavljeno kao prioritet za liberalizaciju viznog režima.\nBiH je osigurala tu svoju obavezu na način da imenuje rukovodstvo, međutim od njegovog imenovanja do danas nije se ništa konkretno uradilo. Naime, po zakonom predviđenom roku Vijeću ministara dostavili smo prijedlog unutrašnje organizacije, gdje smo predvidjeli određeni broj izvršilaca koji bi trebali raditi na poslovima iz nadležnosti Agencije, a paralelno sa ovim poslovima radili smo i prijedloge budžeta kako za posljednji kvartal 2011. tako i za 2012. godinu. Definitivno svi u BiH, mislim na agencije na državnom nivou, imaju problem privremenog finansiranja, a poseban problem ima Agencija iz jednog razloga što mi za 2011. godinu nismo planirani u budžetu institucija BiH, tako da je samo ono što smo utrošili u posljednja četiri mjeseca postala osnova budžeta za 2012. Kada smo to podijelili na četiri kvartala, onda smo došli u situaciju da smo za prvi kvartal privremenog finansiranja tokom 2012. imali osigurana sredstva za plate, materijalne troškove i ostale izdatke samo za dva mjeseca. Za mart još nismo osigurali sredstva niti smo mi kao rukovodioci uspjeli da osiguramo sredstva čak ni za svoje plate.\nPritisak na politiku\n• Dakle, finansiranje Agencije je na veoma lošem nivou?\n– Finansiranje je u ovom trenutku veoma loše i na jedan negativan način se odražava na implementaciju Agencije, s tim da su tu dva faktora bitna, a to je usvajanje pravilnika unutar organizacije i osiguravanje dodatnih sredstava za rad Agencije. Ukoliko dobijemo samo pravilnik bez sredstava, nećemo ništa postići. Pravilnikom stvaramo jednu mogućnost prijema uposlenika, a za njih trebamo osigurati i adekvatan prostor, materijalno-tehničke pretpostavke, za šta nemamo mogućnosti bez budžeta.\n• Koje su trenutne aktivnosti Agencije, a šta izdvajate kao dosad najbitnije u svom radu?\n– Sve ono što nije iziskivalo posebna finansijska sredstva, a što je menadžment mogao da uradi – mi smo uradili. Prije svega od donošenja podzakonskih akata, da bi osigurali zakonito funkcionisanje Agencije. Posebnu pažnju smo posvetili odnosu i kontaktima sa nevladinim organizacijama. U ovom trenutku koristimo kapacitete nevladinih organizacija i medija da na neki način pravimo blagi pritisak na politiku, na političku volju, da konačno spozna da je Agencija interes BiH, građana BiH i jednim adekvatnim i efikasnim radom ove Agencije moći ćemo da stvorimo jedan ambijent koji su građani i zaslužili.\n• Korpucija je i dalje jedan od najvećih problema u našoj zemlji?\n– Definitivno, sva istraživanja koja su provedena kako od nezavisnih institucija, međunarodnih, tako i nevladinih organizacija u BiH, prema percepciji građana koja se svakodnevno kroz ankete radi, korupcija je sveprisutna pojava koja narušava osnovna ljudska prava, vrijednosti i slobode i definitivno veliki problem ovog društva. Ako mislimo što prije osigurati efikasnu borbu protiv korupcije, moramo biti svjesni da svi združenim naporima počevši od zvaničnih državnih institucija, preko nevladinog sektora, medija, do građana pojedinačno moramo reći NE korupciji. Korupcija je problem svih nas i ako želimo dobro sebi i budućim pokoljenjima, moramo se efikasnije početi boriti protiv nje.\n• Smatrate li da se dovoljno radi na sprečavanju korupcije u državi?\n– Tek nakon osiguravanja kapaciteta Agencije, kada provedemo istraživanje i kada dođemo do određenih empirijskih podataka, moći ćemo iznijeti takve podatke. Postoji napor velikog broja agencija koje su zadužene za borbu protiv korupcije, međutim, to su sve ad hoc akcije koje nemaju jedan sistemski karakter, nemaju koordinaciju, a što bi im Agencija trebala osigurati. Tužilaštva svakodnevno podižu optužnice, sudovi sude, međutim, ono što nedostaje jeste jedan sistemski pristup ovom problemu.\n24. Aprila 2012. - Posted by\tantikorupcija | Uncategorized


Generalni sekretar Stalne konferencije gradova i opština Đorđe Staničić i predsednik opštine Knjaževac Milan Đokić potpisali su 19. aprila sporazum o realizaciji projekta izdavanja municipalnih obveznica, kao instrumenta za izgradnju infrastrukture i unapređenje poslovne klime na lokalnom nivou, navodi se na sajtu ove opštine.\nOpština Knjaževac emitovaće municipalne obveznice i na taj način pružiti mogućnost građanima, fizičkim i pravnim licima, da finansijski podrže one projekte za koje smatraju da su važni. Uz to, građani će moći i da zarade, jer će pripis dobiti na osnovu obveznica biti veći nego što je sada u bankama kao kamata na štednju, rekao je Đokić.\nSaobraćaj na niškom aerodromu trostruko uvećan od početka 2017. godine\nDirektor Aerodroma Niš Vladica Đurđanović izjavio je u petak (21. aprila 2017. godine) da je od početka godine iz niške vazdušne luke prevezeno 85.000 putnika, a da se očekuje da će do kraja 2017. biti prevezeno više od 300.000.\n- Treću godinu zaredom aerodrom i u putničkom i u teretnom saobraćaju ima rast od preko 300% - kazao je Đurđanović.\nOn je rekao da je od početka godine s niškog aerodroma prevezeno više od 1.300 tona robe i dodao da su realna očekivanja da će biti prebačen ovogodišnji plan od 2.500 tona.\n- Reč je o investiciji vrednoj 40 miliona dinara koju ćemo realizovati uz pomoć grada. Zbog te investicije Veće je danas usvojilo izmene programa poslovanja JP Aerodrom Niš - rekao je Đurđanović.\nPrema njegovim rečima, ograda oko Aerodroma Konstant Veliki izgrađena je 1986. godine i ne zadovoljava međunarodne standarde u vazdušnom saobraćaju.


- U našim razgovorila sa Rusijom ima mnogo tačaka saradnje. Oni uključuju nekoliko pitanja, vezanih za izradu našeg nacionalnog vojnog aviona koji će napustiti hangar 2023. godine. Odabrali smo tip motora i određene sisteme. Međutim, vremenom će doći do promena, razvoja, modernizacije određenih sistema. Tokom tog procesa mogući su razgovori sa Rusijom - prenosi „Hurijet“ Demira.\nRanije je ministar industrije i tehnologije Turske Mustafa Varank saopštio Sputnjiku da Ankara ne isključuje mogućnost kupovine ruskih lovaca Su-35 i Su-57, ali da je prioritet izrada sopstvenog lovca pete generacije.\nGeneralni direktor videće turske aerokosmičke kompanije TUSAŠ Temal Kotil saopštio je da će prvi turski lovac poleteti 2025. Godine, dok će ga vojska dobiti 2029. Godine.\nRusija Turska Redžep Tajip Erdogan Su-57 Su-35


U Bosni i Hercegovini smanjena proizvodnja nafte - Kameleon M&M\n- Kategorija: Automobili, BiH, saobraćaj, Vijesti\nTokom 2018. godine u BiH, odnosno u jedinoj rafineriji smještenoj u Bosanskom Brodu, proizvedeno je ukupno nešto više od 701.000 tona naftnih derivata, a samo godinu prije proizvodnja je iznosila oko 863.000 tona.\nRafinerija nafte u Bosanskom Brodu tokom 2018. godine praktično tri mjeseca nije prerađivala sirovu naftu zbog čega je proizvodnja na godišnjem nivou smanjena za 161.000 tona.\nPo podacima Agencije za statistiku BiH, tokom 2018. godine u BiH, odnosno u jedinoj rafineriji u BiH koja prerađuje naftu, proizvedeno je ukupno nešto više od 701.000 tona naftnih derivata. Samo godinu prije proizvodnja je iznosila oko 863.000 tona.\nRazlog za smanjenje proizvodnje je to što Rafinerija nafte od početka oktobra pretprošle godine nema proizvodnju zbog požara koji je uništio cijelo jedno postrojenje.\nIstovremeno, tokom 2018, a po statističkim podacima, u BiH je uvezeno nešto više od 1,1 miliona naftnih derivata, a iz BiH je izvezeno oko 228.000 tona ovih derivata. Za potrošnju u BiH bilo je raspoloživo više od 1,6 miliona derivata nafte.\nNajveći potrošač naftnih derivata jeste saobraćaj, odnosno vozila koja su u 2018. godini potrošila oko 1,2 miliona tona naftnih derivata. Cijela industrija u Bosni i Hercegovini je potrošila oko 93.000 tone derivata nafte.


Oružje nije pronađeno, a incident se dogodio samo sat vremena pre početka mitinga u Pasjanu koji je G.I. "Srpska" organizovala povodom ponavljana izbora za gradonačelnika Parteša, koji treba da se održe sutra.\n„Jasno je da se i ovoga puta radi o maltretiranju i zastrašivanju srpskog stanovništva pred nedeljne izbore, o pritiscima koji su uostalom pratili ceo predizborni i izborni proces na Kosovu i Metohiji u poslednjih mesec i po dana“.\nKancelarija za Kosovo i Metohiju traži od međunarodne zajednice da konačno reaguje i zaustavi nasilje nad Srbima u Pasjanu.\n„Zahtevamo da EULEKS i KFOR, shodno svojim mandatima, zaštite srpsko stanovništvo na Kosovu i Metohiji, koje je izloženo stalnim napadima i pritiscima, pri čemu su ugroženi životi i imovina Srba u Pokrajini“.


ZORANA MIHAJLOVIĆ: Zašto Đilas i Jeremić ćute o potezima Prištine? – Balkanekspresrb.rs\nZORANA MIHAJLOVIĆ: Zašto Đilas i Jeremić ćute o potezima Prištine?\nPotpredsednica Vlade Srbije i članica Predsedništva SNS, Zorana Mihajlović, rekla je danas da su Dragan Đilas, Vuk Jeremić i njihovi saradnici u Savezu za Srbiju još jednom pokazali da ih ne zanimaju ni sigurnost i bolji život građana, ni budućnost Srbije, već da vode računa samo o svom ličnom interesu.\n“Ni reč o potezima prištinskih vlasti i ekstremistima koji su blokirali put od njih nismo čuli, ni reč zabrinutosti i solidarnosti sa Srbima koji žive u selu Banje, ali smo zato čuli kritike na račun Vučića. I posle kažu da ne kritikuju vlast po svaku cenu i da nisu opozicija samoj državi”, kaže Mihajlovićeva.\nOna dodaje da je “skupljanje jeftinih političkih poena na nesreći srpskog naroda”, o kojem govori Savez za Srbiju, zapravo najbolji opis politike te organizacije.\n“Samo onaj ko ne vidi dalje od svog ličnog interesa može da kaže da je ništa to što su obezbeđena sredstva za izgradnju vodovoda u tri opštine na Kosovu, što se razgovara o obnavljanju proizvodnih pogona i to što je država spremna da podrži i nove projekte koji će doprineti da Srbi na Kosovu budu ekonomski snažniji”, kaže Mihajlovićeva.(Press MGSI)♦


RTCG - Radio Televizija Crne Gore - Nacionalni javni servis :: Kulturna galaksija :: Saradnja u oblasti kulture od posebnog značaja / print=true\nBOGDANOVIĆ - MEDELANI 01. 11. 2019. 16:49 >> 16:54 0\nBOGDANOVIĆ - MEDELANI\nSaradnja u oblasti kulture od posebnog značaja\nCrna Gora i Suvereni Viteški Malteški Red baštine dobre i prijateljske odnose, kojima je posebno doprinijela intenzivna saradnja u oblasti kulture, saglasni su ministar kulture Aleksandar Bogdanović i novoimenovani ambasador Suverenog Viteškog Malteškog Reda Đan Anibal Rosi di Medelanija.\nKako je saopšteno iz Ministarstva kulture tokom sastanka Bogdanovića i Medelanija bilo je više riječi o intenziviranju saradnje u oblasti zaštite i očuvanja pokretnih kulturnih dobara, među kojima je, kako je navedeno, od posebnog značaja Ikona bogorodice Filermose.\n"Ministar Bogdanović istakao je da Crna Gora i Suvereni Viteški Malteški Red baštine dobre i prijateljske odnose, kojima je posebno doprinijela intenzivna saradnja u oblasti kulture. U tom kontekstu, on je istakao da Crna Gora sa posebnom pažnjom tretira pitanje zaštite i očuvanja Ikone bogorodice Filermose, koja predstavlja kulturno dobro od izuzetnog značaja kako za Crnu Goru, tako i za širu evropsku javnost", navodi se u saopštenju.\nBogdanović je, kako se dodaje, naglasio i da Ministarstvo kulture daje punu podršku budućoj realizaciji projekata koji će tretirati zaštitu, ali i adekvatnu prezentaciju Filermose, uvažavajući njen panevropski značaj, ali i potrebu očuvanja koja mora biti usklađana sa savremenim konzervatorskim principima.\n"Ambasador Medelani iskazao je zadovoljstvo time što boravi u Crnoj Gori, naglašavajući da upravo na kulturi dominantno počiva saradnja Crne Gore i Suverenog viteškog malteškog reda. On je kazao i kako podržava realizacije projekata u cilju adekvatne prezentacije Filermose", dodaje se u saopštenju.\nMedelani je dodao da kulturu vidi i kao polje koje može snažno doprinijeti integraciji osoba sa invaliditetom u društvo.\n"Tim povodom, ministar Bogdanović je podsjetio da Ministarstvo kulture kroz Program zaštite i očuvanja kulturnih dobara koji se usvaja na godišnjem nivou, ali i kroz konkurse namijenjene nevladinom sektoru, daje mogućnost realizacije širokog spektra projekata iz oblasti kulture, koji nerijetko tretiraju ranjive grupe i lica sa invaliditetom", kazali su iz Ministarstva.\nSagovornici su saglasni da će zajedno raditi na realizaciji projekata koji doprinose integrisanju osoba sa invaliditetom u savremene tokove kulture.


Vila Matina nalazi se u strogom centru Leptokarije, na oko 150 m od plaže. Raspolaže dvokrevetnim i trokrevetnim studijima koji se nalaze na drugom spratu. Sve smeštajne jedinice su opremljene kuhinjom, poseduju ...\nHotel Ahilion nalazi se na oko 80 m od plaže u najlepšem delu Leptokarije okružen stoletnim platanima. Vila poseduje veliko i lepo uređeno dvorište pogodno za boravak porodica sa...\nVila Dias lux ce biti u potpunosti renovirana za sezonu 2018. Nalazi se u strogom centru Leptokarije, na svega 20 m od plaže. Raspolaže dvokrevetnim, trokrevetnim, cetvorokrevetnim studijima i petokrevetnim apartmanima. Studiji...\nVila Danos se nalazi u starijem delu Nei Porija na svega 200 m od pesčane plaže. Vila poseduje dvokrevetne, trokrevetne i cetvorokrevetne studije koji se nalaze se na drugom...\nVila Despina Eleni – Nei Pori


Nemačka kancelarka Angela Merkel odbacila je danas tvrdnju američkog predsednika Donalda Trampa da migranti stoje iza porasta kriminala u Nemačkoj, a pri tom je ukazala na statističke podatke koji pokazuju da je kriminal u njenoj zemlji zapravo - u opadanju.\nMerkel je to rekla u odgovoru na pitanje o nedavnim Trampovim tvitovima s tim u vezi, prenosi Rojters.\n"Moj odgovor je da je (nemački) ministar unutrašnjih poslova nedavno predstavio statističke podatke o kriminalu, i oni govore sami za sebe. Vidimo blago pozitivan razvoj. Uvek moramo činiti više u borbi protiv kriminala, ali su brojke veoma ohrabrujuće", rekla je ona, na zajedničkoj konferenciji za novinare sa francuskim predsednikom Emanuelom Makronom.\nS druge strane, studija iz januara, urađena pod pokroviteljstvom nemačke vlade, pokazala da je nasilni kriminal u zemlji porastao za oko 10 odsto 2015. i 2016. godine, pri čemu je više od 90 odsto kriminala tada pripisano porastu broja mladih tražilaca azila.\nTramp je, u tvitu u nedelju, naveo da se građani Nemačke okreću protiv svog rukovodstva zbog labave migrantske politike.\n"Kriminal je u porastu. Velika greška načinjena je širom Evrope primanjem miliona ljudi koji su im tako snažno i nasilno izmenili kulturu", napisao je Tramp.\nTramp: U Evropi je napravljena VELIKA GREŠKA\nDanas je, na istoj društvenoj mreži, naveo da je "kriminal u Nemačkoj porastao za 10 odsto - ali zvaničnici ne žele to da prijave - otkako su migranti primljeni".\n"U drugim zemljama je čak i gore. Ameriko, budi pametna!", poručio je predsednik SAD.\nKRIMI-SINDIKAT PUŠTA PIPKE Albanske bande gospodare Evropom, a PRLJAVIM POSLOVIMA dogovaraju čak i preko Fejsbuka (VIDEO)


Saradnja s Evropskom unijom\nPouzdana, stabilna i nezavisna centralna banka osiguravanjem monetarne stabilnosti doprinosi makroekonomskoj stabilnosti i boljoj pripremljenosti zemlje u procesu uključenja u Evropsku uniju. Doprinos Centralne banke Bosne i Hercegovine EU integracijskom procesu BiH je značajan i realizuje se kroz učešće u radu koordinacijskih struktura, uspostavljenih na osnovu Odluke Vijeća ministara BiH o sistemu koordinacije EU, u cilju praćenja provedbi ugovornih obaveza iz Sporazuma o stabilizaciji i pridruživanju: radne grupe za EU integracije, Pododbor za ekonomska, finansijska pitanja i statistiku i Pododbor za unutrašnje tržište i konkurenciju.\nU cilju izvještavanja EU, Centralna banka Bosne i Hercegovine priprema priloge i informacije za strateške dokumente BiH iz svoje nadležnosti, uključujući redovan godišnji izvještaj o napretku BiH i Program ekonomskih reformi BiH.\nPored kontinuirane saradnje s institucijama EU kroz sastanke i misije, stručnjaci CBBiH su aktivni i u forumima i radnim grupama Eurostata i Evropskog sistema centralnih banaka (ESCB), kao platformama za razvoj sistemskih kontakata, prenos znanja i najboljih praksi centralnog bankarstva.\nU kontekstu konvergencije ka EU standardima, Centralna banka Bosne i Hercegovine primjenjuje proaktivan pristup, uvodeći neophodne funkcionalne promjene u skladu s izazovima i zahtjevima EU pristupnog procesa. Imamo veliku podršku Evropske centralne banke i Evropskog sisitema centralnih banaka koji još od 2007. godine kroz tehničku saradnju pomažu Centralnoj banci Bosne i Hercegovine u pripremama za usklađivanje s EU i međunarodnim standardima. Na osnovu ostvarenih rezultata i pozitivnih iskustava, Evropska komisija i Centralna banka Njemačke (Deutsche Bundesbank) pokrenule su 26. marta 2019. dvogodišnji regionalni “Program za jačanje kapaciteta centralnih banaka zemalja Zapadnog Balkana u kontekstu uključenja u Evropski sistem centralnih banaka”, čiji su krajnji korisnici centralne banke i bankarska supervizorska tijela zemalja kandidata i potencijalnih kandidata za EU. U okviru programa, Deutsche Bundesbank, u saradnji sa 19 nacionalnih centralnih banaka i uz podršku Evropske centralne banke, organizuje regionalni program obuke u području bankarske supervizije, finansijske stabilnosti, zaštite korisnika i finansijske uključenosti, oporavka i restrukturiranja, monetarne politike, platnih sistema, statistike, usklađenosti i evropskih integracija, politike upravljanja, računovodstva i interne revizije, kao i direktne bilateralne mjere za svaku zemlju korisnicu.\nPored EU IPA višekorisničkih programa tehničke saradnje u području statistike, od izuzetnog značaja za unapređenje kapaciteta Centralne banke Bosne i Hercegovine je i kontinuirana podrška međunarodnih programa tehničke saradnje: Program bilateralne pomoći i izgradnje kapaciteta centralnih banaka uz podršku Švicarskog sekretarijata za ekonomske poslove (SECO) te projekt USAID FINRA, koji se realizuju kroz komplimentaran i koordiniran pristup s EU programima.


BalkanMagazin :: Američki naftaši profitirali od NAFTA-e\nAmerički naftaši profitirali od NAFTA-e\nsreda, 10. januar 2018 15:10\nAmerička naftna industrija imala je koristi od sporazuma o slobodnoj trgovini s Kanadom i Meksikom, kaže Džek Džerard, predsednik Američkog instituta za naftu (API), pozivajući kabinet predsjednika Donalda Trumpa da ne dira u NAFTA-u. (foto: SNN)\nDžek Džerard (Jack Gerard) predsednik Američkog instituta za naftu (API) pozvao je kabinet predsednika Donalda Trampa da ne dira u NAFTA-u, tvrdeći da je američka naftna industrija imala koristi od sporazuma o slobodnoj trgovini s Kanadom i Meksikom.\nUoči novog kruga pregovora o Sporazumu o slobodnoj trgovini u Severnoj Americi (NAFTA) u drugoj polovini januara u Montrealu Džerard upozorava da bi bilo pogrešno menjati njegove odredbe u sektoru energetike, piše AFP.\n"Iz naše perspektive energetski deo NAFTA-e dobro funkcionira", kazao je džerard novinarima.\nTramp je, inače, zatražio nove pregovore o NAFTA-i, kako bi obezbedio bolje uslove za američke kompanije i potrošače. Ali, iz mnogih američkih kompanija poručuju da su američka industrija i potrošači imali koristi od postojećeg sporazuma, a Džerard naglašava njegovu ključnu ulogu za uspeh naftne industrije.\n"Najviše nas muči to što, u slučaju da ne bude dogovora o nekim od tih drugih delova sporazuma, treba zadržati postojeću konstrukciju NAFTA-e, kada je u pitanju Energija. Ne treba se povući iz sporazuma", naglašava čelnik API-ja.\nTramp je NAFTA-u proglasio "katastrofom", najgorim sporazumom koji su Sjedinjene Države ikada potpisale, tvrdeći da je prouzrokovao američki deficit u trgovini s Meksikom od 64 milijarde dolara i gubitak bezbroj radnih mesta.\nDžerard, međutim, tvrdi da je sporazum "sjajan primer šta se može postići otvorenim granicama".\nPrema vladinim podacima, američki izvoz nafte i derivata u Meksiko naglo je, sa samo 124.000 skočio, nakon potpisivanja sporazuma, na 880.000 barela dnevno tokom 2016. godine.\nPregovarači su zaključili pet krugova pregovora ali se i dalje spore oko pojedinih tema, a ove će godine njihove pozicije dodatno zakomplikovati predsednički izbori u Meksiku i izbori za američki Kongres.


Na današnji dan 1556. desio se najsmrtonosniji zemljotres u istoriji koji je pogodio kinesku pokrajinu Šansi, poginulo je oko 830.000 osoba - www.025.rs\nwww.025.rs / VREMEPLOV / Na današnji dan 1556. desio se najsmrtonosniji zemljotres u istoriji koji je pogodio kinesku pokrajinu Šansi, poginulo je oko 830.000 osoba\nPotres se desio u Šensiju 1556. godine. Poznat je po nazivu Đađinški potres, on je jedan od najsmrtonosnijih zemljotresa zabeležen u modernoj ljudskoj istoriji u kojem je poginulo oko 830.000 ljudi.\nZemljotres se dogodio 23. januara 1556. ujutro, u provinciji Šensi, Kina. Više od 97 okruga u provincijama Šensi, Šansi, Henan, Gansu, Hebej, Šandung, Hubej, Hunan, Đangsu i Anhuej je bilo pogođeno tom katastrofom.\nProstor u krugu od 840 km je bio uništen, a u nekim okruzima 60 % stanovništva je poginulo. Većina stanovništva u tom području je u to vreme živela u veštačkim tzv. „Jaodong” pećinama (sastavljenim od lesa), od kojih su se mnoge urušile tokom katastrofe s velikim gubitkom života.


SNS preuzima vlast u Novom Sadu? | Autonomija\nSNS preuzima vlast u Novom Sadu?\nGradski odbor Srpskog pokreta obnove napustio postojeću vladajuću koaliciju\nPredsednik novosadskog odbora Srpske napredne stranke (SNS) Miloš Vučević izjavio je danas da je sa odborničkom grupom “Svi za Novi Sad” zaključen memorandum o zajedničkom političkom delovanju, čime se SNS približila mogućnosti da formira skupštinsku većinu u glavnom gradu Vojvodine.\n“Ovim aktom prestala je da postoji većina u Skupštini grada, koju je predvodila Demokratska stranka (DS). U narednim danima ucinićemo sve da formiramo novu većinu”, rekao je Vučević na konferenciji za novinare.\nOdborničku grupu „Svi za Novi Sad” čini šest odbornika Romske demokratske stranke i tri odbornika Srpskog pokreta obnove (SPO).\nVučević je pozvao Socijalističku partiju Srbije (SPS) da se do 1. septembra izjasni o tome da li će ući u koaliciju koju predvode naprednjaci i ponovio da će Glavnom odboru SNS-a predložiti da preispita odluku o koaliciji sa socijalistima na svim nivoima vlasti.\nPrecizirao je da SNS od ranije ima dogovor sa Demokratskom strankom Srbije i sa Dverima, tako da od danas ima podršku 35 od potrebnih 40 odbornika u Skupštini grada.\nSPS ima sedam odbornika u gradskom parlamentu i ukoliko se prikloni naprednjacima, ta koalicija će imati većinu sa 42 od ukupno 78 odbornika, koliko broji gradska skupština.\nMiloš Vučević je izrazio uverenje da i u Gradu Beogradu treba da se desi ista promena, odnosno da SNS i SPS fomiraju novu većinu u Skupštini grada.\nPredsednik Gradskog odbora Srpskog pokreta obnove (SPO) Vladimir Jelić rekao je da je ta stranka napustila vladajuću koaliciju u Novom Sadu jer nije mogla da se dogovori sa gradonačelnikom Igorom Pavličićem oko ključnih pitanja za razvoj grada.\n„Novi Sad nema vremena da čeka i da bude talac jednog čoveka”, kazao je Jelić.\nU Novom Sadu dosadašnju skupštinsku većinu činili su DS, Liga socijaldemokrata Vojvodine, SPO i SPS.\nA gradonačelnik Novog Sada i predsednik Gradskog odbora Demokratske stranke (DS) Igor Pavličić izjavio je danas da koalicija predvođena njegovom strankom i dalje ima većinu u Skupštini grada.\n“Većinska volja Novosađana je da DS i koalicija oko nje vode grad i tako će biti i u narednom periodu”, rekao je Pavličić agenciji Beta.


Privreda - Strana 135\nDomaća ekonomija Finansije Berza Privatizacija\nOko 30.000 penzionera i dalje radi\nStarosnim penzionerima zakon omogućava da posle penzionisanja zasnuju radni odnos i zarade platu, a da pri tom primaju penziju\nU Srbiji 17 odsto radnika radi "na crno"\nU Srbiji 17 odsto radnika radi "na crno", a prošle godine 55.000 ljudi je radilo puno radno vreme bez ikakve naknade, rečeno je danas na otvaranju kampanje za dostojanstven rad - "Crno na belo", u beogradskom Domu omladine.\nNaftaši upozoravaju na nestašicu dizela\nUdruženje naftnih kompanija upozorilo je u sredu da će veliki broj benzinskih stanica u Srbiji narednih dana ostati bez dizela D2, jer Naftna industrija Srbije (NIS) ima monopol u snabdevanju tim energentom.\nDostojanstven rad za svakog\nŠest organizacija civilnog društva predstavile su u utorak 3. aprila u beogradskom Domu Omladine kampanju pod nazivom "Crno na belo", koja je deo projekta "Dostojanstven rad za svakog". U narednih godinu dana one će animirati, podsticati i osnaživ...\nJaja kao od zlata, komad 30 dinara\nZa proteklih mesec i po jaja su u Srbiji poskupela 50 odsto, što je više nego u protekle četiri godine. Cena bi mogla da pređe i 30 dinara za komad,\n"Sloboda" otpustila 52 radnika\nU kompaniji "Sloboda" u Čačku koja proizvodi vojnu opremu 52 radnika, koji su radili na određeno vreme, ostalo je bez posla.\nBiljani Jovanović (Luna) uručena plaketa "Biznis dama 2011"\nU sredu 28. marta u Domu Narodne skupštine dodeljena su priznanja "Biznis i kreativne dame", pod pokroviteljstvom predsednice parlamenta Slavice Đukić Dejanović, a kao deo projekta "Uspešne žene Srbije" koji realizuje Klub privrednih novinara.\nSvetu prodajemo bombe, perje, metle\nSrbija izvozi u inostranstvo sve što "rodi" pod zemljom i nad zemljom, od voća i povrća, do perja, bikove sperme, vakcina, bombi, satova, stolova za kockanje...\nOd aprila minimalac 20.010 dinara\nPreduzetnici traže "mirovanje" dugova\nVečernje novosti 30.03.2012\nMala i srednja preduzeća imaju velike probleme zbog neplaćenih doprinosa i lokalnih taksi, pa traže od nadležnog ministarstva mirovanje starih dugovanja od 12 do 60 meseci\nОпштине не желе да се одрекну фирмарина\nФабрика кондиторских производа, која запошљава 200 људи, месечно има 83 издвајања за локалне и државне дажбине – Мала и средња предузећа плаћају између 42 и 56 дажбина, од чега је 14 до 20 локалних\nKako nam se dogodio “Erbas”?\nPod kojim uslovima je potpisan ugovor o nabavci aviona od "Erbasa" pre 14 godina, ko ga je potpisao i zašto ćemo na arbitraži sigurno izgubiti, piše Politika.\nМинималац мора бити 20.000 динара\nОдлука о повећању минималне цене рада за 13 динара у односу на прошлу годину и претходна три месеца ове године, упркос противљењу Уније послодаваца Србије, ступиће на снагу 1. априла, сагласни су представници Владе Србије и репрезентативних синдик...\nDobar savet i državi vredan\nAngažovanjem 1.511 agronoma, a svaki od njih pokriva 150–200 gazdinstava, Ministarstvo poljoprivrede dobilo je i preciznije podatke o tržištu\nСписак бензинских станица за набавку регресираног горива\nНа званичном сајту Министарства пољопривреде и трговине www.mpt.gov.rs данас је објављен списак бензинских станица Нафтне индустрије Србије (НИС) на којима ће пољопривредници моћи до 15. априла да купују регресирано дизел гориво.\nZbog pada cena sirove nafte neće pojeftiniti gorivo u Srbiji\nIako je cena sirove nafte u Evropi, nakon izveštaja o skoku američkih rezervi, pala na oko 106 dolara za barel, analitičari ne očekuju da će se to odraziti i na smanjenje maloprodajnih cena goriva u Srbiji.\nSvakodnevne kursne oscilacije, kao i skok cena benzina još jednom će ispisati nove cenovnike u radnjama u Srbiji. Pojedini proizvodi, među kojima su suhomesnati proizvodi, kozmetika, pelene, slatkiši i sirevi, poskupeće do kraja marta i početkom a...\nBorba da rakija postane srpska robna marka\nPetnaestak proizvođača domaćeg žestokog pića osnovalo grupaciju koja će funkcionisati u sastavu Privredne komore Beograda. – Stotine miliona potencijalnih kupaca na tržištu Rusije, Belorusije, Kazahstana i okolnih država\nŠta mladi misle o preduzetništvu u Srbiji?\nVećina mladih u Srbiji nije motivisana da se bavi preduzetništvom i ne planira svoju profesionalnu karijeru u toj oblasti. Ovo pokazuju rezultati istraživanja Građanskih inicijativa koje je sprovedeno u toku 2011. godine u 16 gradova i opština Srb...\nFantomska firma otkupljuje ceo rod maline?!\nUgovor između Unije malinara Srbije i austrijske firma „CWS best fud“, koja će navodno otkupiti ceo ovogodišnji rod maline u Srbiji po duplo većoj ceni od tržišne, mogao bi da se ispostavi i kao neispunjeno obećanje godine!


PUPS traži 13. penziju i 100 odsto bolovanja trudnicama! : Nadlanu.com\nPUPS traži 13. penziju i 100 odsto bolovanja trudnicama!\nObjavljeno 23. nov 2012. / 18:53:25\nPoslanik Partije ujedinjenih penzionera Srbije Milan Krkobabić tražio je u Skupštini Srbije, u okviru rasprave o budžetu za 2013. godinu, da se više sredstava predvidi za 13. penziju u narednoj godini, 100 odsto isplate bolovanja za porodilje i više sredstava za socijalno preduzetništvo.\nOsim PUPS-a, predlog budžeta prihvatiće i Nova Srbija, jer smatraju da predstavlja zaokret u smanjenju potrošnje i opredeljenje Vlade da podstakne privredni rast.\nKrkobabić je rekao da PUPS ne odustaje od većih socijalnih davanja i 13. penzije koja je, u stvari, specijalni vid socijalnih davanja i naveo da pola miliona građana penzionera čeka da li će dobiti tih 15.000 dinara pomoći.\n- PUPS će insistirati na principu da penzije moraju pratiti rast plata – naglasio je Krkobabić, javlja Tanjug.\nKrkobabić je najavio da će PUPS uložiti amandman na predlog budžeta, kojim će tražiti da porodilje dobijaju 100 odsto zarade za vreme trajanja bolovanja, što iznosi oko tri milijardi dinara godišnjih rashoda u budžetu.


source.ba | Libija odbija uspostavu migrantskih i izbjegličkih centara na svom teritoriju\nLibija je odbacila planove Evropske unije da uspostavi centre za migrante i izbjeglice na svom teritoriju kako bi se zaustavili dolasci tražitelja azila u zapadnu Evropu, a financijski poticaji neće promijeniti taj stav, rekao je libijski premijer Fayez al-Sarraj.\nItalija je prošloga mjeseca predložila uspostavu centara za prihvat i identifikaciju migranata i izbjeglica u Africi kao put za prevladavanje podjela među evropskim vladama oko pitanja kako riješiti priliv više od milion migranata od 2015. godine, prenosi Reuters.\nLibija je glavna polazna točka za migrante i izbjeglice koji pokušavaju doći do obala EU-a, često na trošnim gumenjacima koje im daju krijumčari ljudi.\n- Apsolutno smo protiv službenog traženja Evrope za smještanje imigranata koje EU ne želi pustiti na svoju teritoriju - rekao je Sarraj njemačkom dnevniku Bild.\nUN-ova agencija za migracije je saopćila da su ove godine do 18. jula u Evropu morem došla 51.782 migranta i izbjeglica, prenosi Al Jazeera.


MUP Srbije došao do podataka: Na spisku elitnih prostitutki i pojedini funkcioneri iz Crne Gore! – Borba\nNa spisku klijenata koji su koristili usluge elitnih prostitutki, a koji je u posjedu MUP-a Srbije nalaze se i imena pojedinih funkcionera iz Crne Gore, potvrdio je za Borbu izvor iz MUP-a Srbije.\nDo spiska VIP klijenata, inspektori su došli hapšenjem Mihajla Maksimovića, koji je označen kao jedan od glavnih makroa na Balkanu.\nU njegovom laptopu pronađene su tabele sa imenima svih klijenata, među kojima ima mnogo poznatih ličnosti.\nU MUP-u Srbije nam je potvrđeno da se na spisku nalaze i poznata imena iz Crne Gore.\n“Uhapšeni Maksimović je kontrolisao najpoznatije starlete iz okruženja. One su sa klijentima išle u elitne hotele u Srbiji, Crnoj Gori, ali i inostranstvu. Jedan poznati državni funkcioner iz Crne Gore je, kako se navodi u zaplijenjenim dokumentima, koristio usluge starleta i u Abu Dabiju”, potvrdio nam je visokorangirani funkcioner srpske policije.\nGrupa koju je kontrolisao Maksimović, prema pisanju medija, brojala je dvadesetak djevojaka različitih profila – od poznatih starleta do anonimnih studentkinja. Klijenti su bili poznati direktori banaka, sportisti, estradni menadžeri, kompozitori i političari.\nU dokumentima koje su vodili makroi, kako su prenijeli mediji, navode se i putovanja, hoteli u kojima su se sastajali, što donekle i nije bilo iznenađenje za istražitelje, ali je veliki šok bio spisak imena klijenata koji su plaćali starlete, manekene, stilistkinje i druge poznate dame.\nKako saznajemo, Maksimović je spreman na saradnju sa policijom i tužilaštvom i ponudio je da sve VIP klijente otkrije, a da zauzvrat dobije manju kaznu.


Poslao: 19 Feb 2021 11:58\nCitat:Microsoftov tim za bezbednost objavio je da je završio istragu o SolarWinds napadu i da nije pronašao dokaze da su hakeri koristili interne sisteme ili proizvode kompanije da bi vršili napade na njihove krajnje korisnike. Microsoft je započeo istragu sredinom decembra nakon što je otkriveno da su ruski hakeri kompromitovali proizvođača softvera SolarWinds i ubacili malver u platformu za nadzor Orion IT, koju Microsoft koristi.\nCitat:Bivši istraživač NSA Patrik Vordl otkrio je malver koji je dizajniran za napade na računare sa Appleovim novim M1 čipom, koji se koristi na najnovijim generacijama MacBook Air, MacBook Pro i Mac mini uređaja. Tri meseca nakon što je Apple predstavio svoj novi M1 "sistem na čipu" (SoC), sajber kriminalci su razvili možda prvu zlonamernu macOS aplikaciju koja cilja samo uređaje sa Apple Silicon M1 čipsetom. Iako kompanija tvrdi da M1 ne samo da osigurava bolje performanse već nudi i veću sigurnost jer je opremljen ugrađenim sigurnosnim zaštitama, izgleda da to nije zaustavilo hakere.\nPoslao: 22 Feb 2021 12:08\nCitat:WhatsApp je na svom veb sajtu još jednom pokušao da objasni šta će se dogoditi sa korisnicima koji ne prihvate njegovu novu politiku privatnosti koju je kompanija najavila prošlog meseca ostavljajući korisnicima “izbor” da ili prihvate nove uslove ili prestanu da koriste aplikaciju.\nCitat:Novi malver Silver Sparrow inficirao je 30000 Mac računara. Malver su otkrili istraživači iz firme Red Canary koji su ga analizirali zajedno sa istraživačima iz kompanije Malwarebytes i VMWare Carbon Black. Prema podacima firme Malwarebytes, Silver Sparrow je do 17. februara zarazio 29.139 macOS uređaja u 153 zemlje, a najviše u Sjedinjenim Državama, Velikoj Britaniji, Kanadi, Francuskoj i Nemačkoj.\nPoslao: 23 Feb 2021 12:34\nCitat:Kineski hakeri su “klonirali” i godinama koristili hakerski alat koji su ukrali od američke obaveštajne agencije za napade na Windows sisteme sve dok Microsoft nije objavio ažuriranje za prethodno nepoznatu CVE-2017-0005 ranjivost u Windowsu. 13. avgusta 2016. godine, hakerska grupa koja sebe naziva „Shadow Brokers“ objavila je da je ukrala malvere i hakerske alate koje koristi grupa Equation, za koju se veruje da je povezana sa jedinicom Tailored Access Operations (TAO) američke Agencije za nacionalnu bezbednost (NSA).\nCitat:Smart Media4U Technology sa sedištem u Singapuru objavila je da je popravila bagove u svojoj aplikaciji SHAREit koji su mogli omogućiti napadačima da daljinski izvršavaju proizvoljan kod na uređajima korisnika. Bagovi su otkriveni u aplikaciji SHAREit za Android koja je, prema statistici Google Play prodavnice, preuzeta više od milijardu puta.\nPoslao: 24 Feb 2021 12:29\nCitat:Kolačići se na veb sajtovima koriste već jako dugo. Početna ideja je bila da kolačići pomognu veb sajtovima da zapamte određene stvari o korisniku, tako da kada korisnik učita veb sajt, ne mora da sve počinje ispočetka. Ovo je trebalo da bude korisna funkcija, ali poslednjih godina videli smo kako se kolačići koriste za praćenje aktivnosti korisnika na različitim veb sajtovima, a ne samo na onom na kojem je korisnik.\nCitat:Google dodaje podršku za uslugu provere lozinke (Password Checkup) Android aplikacijama putem funkcije automatskog popunjavanja lozinki kako bi upozorio korisnike kada su njihove sačuvane lozinke ugrožene. Kompanija je najpre u februaru 2019. godine objavila dodatak za proveru lozinke za Chrome da bi upozorila korisnike u situacijama kada su njihove sačuvane lozinke kompromitovane.\nPoslao: 25 Feb 2021 13:26\nCitat:Grupa naučnika sa švajcarskog tehničkog univerziteta ETH u Cirihu otkrila je novu vrstu napada koji bi kriminalcima mogao omogućiti da prevare PoS terminal tako da se plaćanje obavi beskontaktnom Mastercard karticom žrtve kao da je Visa kartica. Njihovo istraživanje temelji se na studiji iz septembra prošle godine o napadu u kome se zaobilazi PIN kartice, koji može omogućiti kriminalcima da iskoriste ukradenu ili izgubljenu Visa kreditnu karticu za kupovinu velike vrednosti a bez PIN-a kartice.\nCitat:Ukrajinska vlada je saopštila da su ruski hakeri kompromitovali vladin sistem za razmenu fajlova sa ciljem širenja zlonamernih dokumenata u državnim agencijama. Cilj napada bio je Sistem elektronske interakcije izvršnih tela (SEI EB), veb portal koji ukrajinske vladine agencije koriste za međusobnu razmenu dokumenata.\nPoslao: 26 Feb 2021 11:56\nCitat:TikTok se složio da plati 92 miliona dolara za namirenje kolektivne tužbe u kojoj se tvrdi da je kompanija ugrozila privatnost korisnika. Popularna aplikacija, u vlasništvu kompanije ByteDance sa sedištem u Pekingu, optužena je da je prikupljala privatne i biometrijske podatke korisnika, a među njima i podatke maloletnika.\nCitat:Holandska policija počela je sa objavljivanjem upozorenja na hakerskim forumima na ruskom i engleskom jeziku u kojima se članovi pozivaju da odustanu od sajber kriminala jer policija prati njihove aktivnosti. Od završetka operacije LadyBird usmerene protiv bot mreže Emotet, holandska policija je na hakerskim forumima počela da kreira naloge kako bi upozorila hakere da se njihove aktivnosti prate.\nPoslao: 01 Mar 2021 11:08\nCitat:Drama u vezi SolarWinds napada nikako da se završi. Priča o navodnom špijuniranju ruskih a možda i kineskih hakera nikako da dobije epilog, a stvari izgledaju sve gore kako se pojavljuju novi detalji o onome što se dogodilo. Sada imamo još jedan neverovatan preokret u ovoj priči: mogući krivac je slaba lozinka „solarwinds123“.\nCitat:Kriminalci koji stoje iza prevara sa kriptovalutama zaradili su prošle nedelje najmanje 145000 dolara nudeći lažne poklone preko hakovanih verifikovanih Twitter naloga, piše BleepingComputer. Reč je o rastućem trendu gde se verifikovani Twitter nalozi hakuju da bi se iskoristili za ovakve prevare. Tako su za samo nedelju dana prošlog meseca prevaranti zaradili 580000 dolara u kriptovaluti.\nPoslao: 02 Mar 2021 11:38\nCitat:Prema najnovijem istraživanju kompanije Kaspersky, čini se da su pandemija i karantin uticali na instalaciju stalkerwarea. Telemetrijski podaci kompanije od prošle godine pokazuju pad u broju instalacija stalkerwarea: 53.870 korisnika mobilnih uređaja su prošle godine bili pogođeni stalkerwareom. To je pad u odnosu na prethodnu godinu, kada je stalkerware instaliran na mobilnim uređajima 67.500 korisnika, ali je i dalje više od 40.386 slučajeva otkrivenih u bazi korisnika kompanije Kaspersky 2018. godine.\nCitat:Nemačka firma Exodus objavila je da je otkrila da popularna aplikacija za upravljanje lozinkama LastPass prikuplja i šalje lične podatke pretplatnika pomoću Android aplikacije. To čini uz pomoć sedam različitih ugrađenih trekera (pratilaca). Iako LastPass omogućava isključivanje tih trekera, samo njihovo prisustvo može predstavljati bezbednosni rizik za korisnike a svakako je loša praksa za aplikaciju koja je toliko važna za bezbednost korisnika i koja obrađuje veoma osetljive informacije kao što su lozinke, kaže istraživač Majk Kukec koji je ukazao na ovaj problem.\nPoslao: 03 Mar 2021 12:28\nCitat:Mesec dana pošto je otklonio do tada nepoznati bag u Chromeu koji se aktivno koristio za napade na korisnike, Google je juče objavio ažuriranje za još jednu ranjivost nultog dana u najpopularnijem svetskom veb pregledaču za koju je takođe rekao da se koristi za napade na korisnike.\nCitat:Microsoft je objavio hitna ažuriranja kako bi otklonio četiri ranije neotkrivene ranjivosti u Exchange Serveru za koje kompanija kaže da ih koriste kineski hakeri koji rade pod pokroviteljstvom države a sa ciljem izvršenja krađe podataka sa email naloga.\nCitat:Univerzitet Oksford je objavio da je jedna od njegovih istraživačkih laboratorija, koja je delimično posvećena proučavanju COVID-19, pretrpela sajber napad, i da su napadači pristupili brojnim sistemima laboratorije.\nPoslao: 04 Mar 2021 12:17\nCitat:Istraživač Laksmen Mutaja nagrađen je sa 50000 dolara za otkrivanje ranjivosti koja omogućava preuzimanje bilo kog Microsoft naloga. Međutim, ovo se odnosi samo na korisničke naloge. Mutaja je prethodno otkrio bag u Instagramu koji se mogao koristiti za preuzimanje naloga, posle čega je na isti način testirao zaštite Microsoft naloga.\nCitat:Microsoft je najavio da će u narednim mesecima Microsoft Teams dobiti podršku za end-to-end enkripciju. Međutim, end-to-end šifrovanje bi se pojavilo u fazama za korisnike Microsoft Teamsa, a komercijalni korisnici bi ga prvi dobili za nezakazane jedan na jedan Teams pozive. Ovo će biti korisno za poverljive razgovore između zaposlenih ili za scenario kada IT administrator zaposlenom daje lozinku tokom poziva.\nOvaj topic je pregledan 441042 puta\nUkupno su 1007 korisnika na forumu :: 75 registrovanih, 8 sakrivenih i 924 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: -[CoA]-, amaterSRB, bojank, bojcistv, Boris BM, Boris Bosiljčić, Boris90, Boter, Bubimir, bufanje, dankisha, ddjxxi, doklevise, DonRumataEstorski, Dorcolac, Drug pukovnik, goflja76, gomago, Griffon vulture, hawkeye, jaeger, janbo, Joco Skljoco, Jovan Nenad, krlebgd77, kybonacci, Mackomen, Malo Točeno, Markoni29, mile09, Milos ZA, Mimikrija, Miskohd, mkukoleca, moldway, muaddib, Neutral-M, nobutado, novator, ofbeyond, Outis, pajtos, panonski mornar, pceklic, perica5, purke62, pvoman, raptorsi, ras007, raso76, Recce, RobinHood12, Rocker, S-lash, S2M, sakota79, ser.hill, slonic_tonic, Snorks, Srle993, stegonosa, Stuka76, t84dar, theNedjeljko, TITAN DUDIN JARAN, tmanda323, Toni, Trpe Grozni, Vlad000, Vlada1389, vladom6, vobo, Voja1978, voja64, vsn111


Sastanak Tehničke komisije u nedelju u Beogradu\nOdbojkaški savez Srbije biće domaćin sastanka Tehničke komisije BVA, koji će se održati u nedelju, 14. aprila u beogradskom hotelu “M”. Sastankom će predsedavati Periklis Bakodimos iz Grčke, predsednik Tehničke komisije BVA, a u radu će učestvovati Slobodan Milošević, generalni sekretar OSS i član Tehničke komisije BVA. Tehnička komisija će na sastanku u Beogradu odrediti datume Halkbank balkanskih prvenstava 2013, kao i sastave grupa.\nTri članice BVA na SP 2013. i EYOF 2013. u konkurenciji kadetkinja\nKADETKINJE – X EP 2013.\nNa jubilarnom, X EP 2013. u konkurenciji kadetkinja, u Kladovu u Srbiji i Baru u Crnoj Gori, igrale su četiri zemlje članice Balkanske odbojkaške asocijacije, BVA: Srbija, Crna Gora, Turska i Grčka. Evropsku odbojkašku konfederaciju, CEV, će na XIII SP 2013, koje će se odigrati od26. jula – 04. avgusta u Nakonračasimi, u Tajlandu, predstavljati šest zemalja, od toga tri članice BVA: Srbija, Turska i Grčka. Takođe, BVA će na XII EYOF (Evropski olimpijski festival mladih) 2013, koji će se odigrati od 14. – 19. jula u Utrehtu, u Holandiji, predstavljati Srbija, Turska i Grčka. Zemlje BVA su na EP 2013. ostvarile veliki uspeh, s obzirom da je 75 odsto zemalja učesnica BVA zabeležilo plasman na SP i EYOF 2013. Turska je osvojila bronzanu medalju, Srbija je bila četvrta, a Grčka peta.\nGeorge Visan novi predsednik BVA – Halkbank Balkansko prvenstvo za juniore u Srbiji\nObjavljeno 19 januar 2013\nXIV Kongres Balkanske odbojkaške asocijacije, BVA, održan je danas u hotelu “Holidej In” u Skoplju, u BJR Makedoniji. Aleksandar Boričić, predsednik OSS predvodio je delegaciju Odbojkaškog saveza Srbije u kojoj su bili Slobodan Milošević, generalni sekretar OSS i član Tehničke komisije BVA i Zoran Avramović, direktor marketinga OSS i predsednik Komisije za marketing BVA. Na XIV Kongresu BVA za novog predsednika izabran je George Visan, predsednik Odbojkaške federacije Rumunije, dok je Artur Romaskan, predsednik Odbojkaške federacije Moldavije, novi potpredsednik BVA. Dr Jan Hronek iz Češke, potpredsednik CEV, pozdravio je učesnike Kongresa u ime Evropske odbojkaške konfederacije, a Vasil Tupurkovski, predsednik Olimpijskog komiteta BJR Makedonije, u ime domaćina Kongresa.


Rusija: Učesnici „vankuverske sedeljke“ osporavaju Ujedinjene nacije - Sputnjik Srbija\nRusija: Učesnici „vankuverske sedeljke“ osporavaju Ujedinjene nacije\n19:13 17.01.2018 Preuzmite kraći link\nDogađaji kao što je sastanak u Vankuveru o Severnoj Koreji ne pomažu normalizaciji situacije na Korejskom poluostrvu, već je naprotiv, pogoršavaju, navodi se u komentaru na zvaničnom sajtu Ministarstva spoljnih poslova Rusije.\n„Sa žaljenjem moramo da konstatujemo da ovakvi događaji koji se sprovode na brzinu i negativno utiču na funkcionisanje proverenih multilateralnih formata ne doprinose normalizaciji situacije na Korejskom poluostrvu, već je, naprotiv, pogoršavaju“, piše u saopštenju Ministarstva.\nObrazloženja učesnika sastanka u Vankuveru o jednostranim sankcijama protiv Pjongjanga podrivaju značaj odluka Saveta bezbednosti UN, dodaje Ministarstvo.\n„Apsolutno neprihvatljivo i kontraproduktivno izgleda ’rešenje‘ učesnika sastanka ’da razmisle o uvođenju jednostranih sankcija i drugih diplomatskih mera, koje prevazilaze zahteve propisane rezolucijama Saveta bezbednosti UN‘. Takav grub pokušaj grupe država, čiji sastanak nije imao mandat UN da potkopa značaj odluka Saveta bezbednosti, pokazuje njihovo potpuno nepoštovanje prema ovoj važnoj međunarodnoj instituciji, čije odluke u celosti obavezuju sve države sveta“, ističe se u saopštenju Ministarstva.\nMinistarstvo smatra da je „apsolutno neprihvatljiva“ situacija da 17 zemalja (učesnica sastanka u Vankuveru) „samovoljno preuzimaju ulogu ’pomoćnika‘ Saveta bezbednosti UN i tumača njegovih rezolucija, čime se faktički osporava autoritet Saveta bezbednosti UN kao glavnog organa zaduženog za obezbeđivanje međunarodnog mira i bezbednosti“.\nU saopštenju se dodaje i da sastanak u Vankuveru nije ponudio alternativu dokumentu Rusije i Kine.\n„Rusko-kineska ’mapa puta‘ za rešenje korejske krize, navedena u zajedničkom saopštenju Ministarstava spoljnih poslova Rusije i Kine 4. jula 2017. godine, ima za cilj obostrano prihvatljivo rešenje čitavog kompleksa problema isključivo mirnim političkim i diplomatskim sredstvima putem uzajamnog smanjenja vojnih aktivnosti u regionu, održavanje direktnih američko-severenokorejskih i međukorejskih pregovora i razmatranje pitanja bezbednosti u Severoistočnoj Aziji u širokom formatu. Niko nije predložio nikakvu alternativu tom dokumentu, niti su učesnici ’vankuverskih sedeljki‘ ponudili išta konstruktivno“, naglašava se u saopštenju.\nU Vankuveru je završen sastanak predstavnika zemalja-učesnica koalicije vremena Korejskog rata 1950-1953, na čelu sa Sjedinjenim Američkim Državama, na koji nisu pozvane Rusija i Kina.\nInicijativa koju su predložile Rusija i Kina (plan o „dvostrukom zamrzavanju“) podrazumeva tri faze: smanjenje vojne napetosti kroz odustajanja Severne Koreje od novih raketnih i nuklearnih probi uz smanjenje obima i intenziteta, a zatim i obustavljanje vojnih vežbi Sjedinjenih Američkih Država i njihovih saveznika u regionu. Zatim — pokretanje direktnih pregovora između Pjongjanga i Vašingtona, kao i između Pjongjanga i Seula i, na kraju, pokretanja multilateralnih pregovora o stvaranju mehanizma mira i bezbednosti u Severoistočnoj Aziji.\nSAD o Lavrovljevoj kritici: Tražimo mirno rešenje severnokorejske krize\nMinistarstvo spoljnih poslova Rusije, Vankuver, Južna Koreja, Severna Koreja


Ambasador Republike Turske u poseti opštini Bogatić – Mačva Press Bogatić –\nAmbasador Republike Turske Mehmet Kemal Bozaj danas je u poseti opštini Bogatić povodom završetka rekonstrukcije četvorogodišnje Osnovne škole “Mika Mitrović” u Banovom Polјu.\nZa zamenu drvene stolarije i termoizolaciju fasade sredstva je donirala ambasada Republike Turske u Beogradu preko turske razvojne agencije “TIKA”.\nAmbasador Turske je izrazio zadovolјstvo što je prvi zajednički projekat u opštini Bogatić bio usmeren na pobolјšanje uslova za školovanje dece u ovom selu, ocenjujući ga kao investiciju za budućnost.\nGovoreći o saradnji dve države, Bozaj se osvrnuo na dosad realizovane infrastrukturne projekte i najavio nove u narednom periodu.\nNenad Beserovac, predsednik Opštine Bogatić se zahvalio ambasadi Republike Turske na donaciji i istakao da oko 60 učenika u jednom od najmanjih sela u opštini Bogatić sada sada ima savremenu i funkcionalnu školu.\nBeserovac je uručio zahvalnice ambasadoru Turske, predstavniku Turske razvojne agencije i rukovodiocima projekta “Srbija u ritmu Evrope” u okviru kojeg je uspostavlјena saradnja opštine Bogatić sa ambasadom Republike Turske.\nTagged ambasada Turske, Mehmet Kemal Bozaj, nenad beserovac, opština bogatić\nZaključen jedinstven birački spisak – 25134 građana sa pravom glasa\nPOSLANIČKI KANDIDATI IZ OPŠTINE BOGATIĆ LOŠE POZICIONIRANI


Od oktobra u FBiH veći računi za električnu energiju – Zona047\nobjavio\tZona047.ba\t12. Oktobra, 2020.\t128\tpregleda\nOd oktobra u FBiH veći računi za električnu energiju\n– Danas je donesena Odluka o utvrđivanju jediničnog iznosa naknade za podsticanje proizvodnje električne energije iz obnovljivih izvora energije i efikasne kogeneracije za četvrti kvartal 2020. godine, u visini od 0,004727 KM/kWh, bez obračunatog PDV-a, saopćeno je iz Vlade nakon sjednice 24. septembra.\nIznos naknade time je duplo veći za ovaj, četvrti kvartal, u odnosu na iznos koji je važio za drugi i treći kvartal ove godine. Tada je, od aprila do septembra naknada iznosila 0,002555 KM po kilovat satu, bez obračunatog poreza na dodanu vrijednost (PDV) od 17 posto.\nDakle, nova odluka odrazit će se na oktobarske račune za električnu energiju.\nKako je pojasnio Nermin Džindić, ministar energije, rudarstva i industrije FBiH, onaj ko je imao račun za utrošenu električnu energiju od 50 KM mjesečno plaćao je naknadu 0,40 KM, a po novom će plaćati oko 0,70 KM.\nDakle, račun onoga ko je imao račun sa naknadom 50 KM, sada će biti 50,30 KM, pojasnio je Džindić za Radiosarajevo.


Nacionalna platforma "Dijaloga za budućnost" održana u Beogradu - BFPE Srpski\nNacionalna platforma „Dijaloga za budućnost“ održana u Beogradu\nNacionalna platforma za dijalog – jedna od glavnih aktivnosti projekta „Dijalog za budućnost“ – održana je na marginama devetog Beogradskog bezbednosnog foruma 16. oktobra 2019. godine. Nacionalna platforma za dijalog okupila je zvaničnike i eksperte kako bi zajednički radili na poboljšanju dijaloga i unapređenju društvene kohezije između Srbije, Crne Gore i Bosne i Hercegovine, sa posebnom pažnjom na podsticanje dijalog između relevantnih aktera u Srbiji.\nNacionalna platforma za dijalog okupila je više od 100 predstavnika/ca mladih, civilnog društva, akademije, medija i građana/ki kako bi zajednički promovisali i realizovali aktivnosti koje bi doprinele izgradnji poverenja i jačanju društvene kohezije u Republici Srbiji, ali i u regionu.\nNacionalnu platformu za dijalog zvanično je otvorio prvi potpredsednik Vlade Republike Srbije i ministar spoljnih poslova Ivica Dačić koji je tokom uvodnog govora naglasio značaj i ulogu mladih u društvenom sistemu. Ministar Dačić je istakao važnost projekta koji treba da učini dijalog i saradnju između država jačom, kao i da razvije i zadrži dobre veze i prijateljstvo sa susedima. S druge strane, ministar je naglasio značaj mladih prilikom kreiranja bolje budućnosti i davanja doprinosa u politici u Srbiji, ali i u regionu. Posebno je naglasio značaj Agende 2030 – Agende održivog razvoja, koja je od izuzetnog značaja za sve tri države i uglavnom utiče na mlade ljude, što zapravo dovodi do toga da su oni “ključ” u rešavanju problema, ali i ukazao na njihovu značajnu ulogu u budućim dešavanjima. Uloga ove platforme je zato značajna za dijalog i za kreiranje prilika za sve kako bi dobili pristojne poslove, razvili temelje za rodnu ravnopravnost, kao i za ekonomski rast. Osim toga, jedan od najvažnijih ciljeva jeste osiguravanje dugoročnog mira i prosperiteta i upravo je u tome uloga političara/ki kako bi pomogli u učvršćivanju kohezije, saradnje i učešća mladih u pomenutim oblastima. U interesu je za sve tri države da sarađuju, podržavaju jedna drugu, a ne da postoje međusobne konfrontacije. Ipak od izrazite koristi za region jeste da postoji zajednički temelj za budućnost i međusobne posete. Na kraju, ministar je naglasio i koliko je bio počastvovan time što je deo uvodne ceremonije i da će ovakav dijalog svakako imati značajan uticaj i na našu budućnost.\nMinistar omladine i sporta Vlade Republike Srbije, Vanja Udovičić je zatim u ime ministarstva podelio njegovo zadovoljstvo zbog učešća u ovom izuzetno važnom događaju. Istakao je da su organizatori događaja izabrali relevantnu temu za suočavanje sa izazovima. Nema razgovora o budućnosti ukoliko od danas ne počnemo raditi, rekao je ministar. Najvažnija stvar koju je Udovičić naglasio jeste da se ne vraćamo u prošlost, već moramo krenuti napred. Ministar je iskoristio priliku i zahvalio se mladima na njihovoj volji i želji da učestvuju u ovom velikom projektu. Takođe, osvrnuo se na činjenicu da Srbija daje sve od sebe kako bi mladi bili značajni učesnici u našem društvu. Ministar Udovičić je podvukao da je danas dan kada činimo prvi korak, i pokazujemo spremnost da krenemo napred i zaboravimo šta se desilo u prošlosti. Mora se investirati u nas, biti pametni i hrabri. Na kraju svog izlaganja ministar je podelio svoj lični motiv koji ga vodio kroz život– svakog dana želeo sam da taj dan bude dan moje pobede. To bi se moglo primeniti i u ovom trenutku, zato što region ima veoma kvalitetne ljude, u pogledu sporta i eksperata u različitim oblastima. Na kraju, rekao je da je danas dan kada bi svi trebali da se ugledaju na nas.\nIspred jednog od organizatora ovog zajedničkog regionalnog programa stalna predstavnica Programa Ujedinjenih nacija za razvoj (UNDP) u Srbiji, Fransin Pikap je govorila o važnosti učešća mladih u stvaranju budućnosti. Gospođa Pikap veruje da bismo svi morali da slušamo glasove mladih i da više učestvujemo u javnim debatama pre izbora, jer mladi imaju mnogo toga da kažu. Države Zapadnog Balkana mogu oblikovati celokupnu budućnost na potencijalima mladih. Ona je postavila pitanje – šta je potrebno za mlade da ostanu u regionu? Mladi su ti koji bi trebalo biti kreatori bolje budućnosti i zagovornici novih promena. Dijalog treba da posluži kao temelj za uzajamno razumevanje i izgradnju pomirenja. Predstavnica je istakla da UNICEF, UNESCO, UNDP slobodno diskutuju o međusobnim prioritetima i da je zato neophodno izvršiti uticaj u regionu, gde će mladi ostati kako bi oni uradili sve i omogućili ostvarenje održivog razvoja.\nZamenica direktora UNICEF-a u Srbiji, Severine Leonardi je takođe doprinela dijalogu. Gospođa Leonardi je kao polaznu tačku uzela cilj UNICEF-a da zaštiti i promoviše prava dece širom sveta. Zbog toga, kada je reč o regionu zapadnog Balkana, on bi trebao biti region gde bi mladi učestovali u dijalogu i onom što se trenutno dešava uzimajuću u obzir ono što će nam biti potrebno u budućnosti. Ona je rekla da “mladi ljudi ne čekaju da se promene dese, zato što su oni promene koje se dešavaju”. Gospođa Leonardi je završila njen govor tvrdeći da su deca sadašnjost i središte razvoja.\nDragana Jovanović Arijas kao menadžerka Tima za socijalno uključivanje i smanjenje siromaštva je započela svoje izlaganje pitanjem “šta za vas znači znači socijalna inkluzija i kohezija” koje je bilo upućeno prisutnim učesnicima. Značaj njenog pitanja se mogao videti kroz njenu želju da se što veći broj mladih ljudi uključi u problem prepoznavanja i razumevanja smisla tih termina, a u cilju kreiranja budućnosti, jer društvena kohezija se mora razumeti kako bi se na njoj dalje radilo. Na drugoj strani gospođa Jovanović Arijas je istakla da je posebno važno za mlade da se angažuju u svim poljima društvenog života, polazeći od pitanja siromaštva. Ona tvrdi da su mladi ljudi ti koji pokreću inicijativu koje bi dovela do smanjenja siromaštva u sve tri države, gde bi se mladi sa ovim pitanjem obraćali vladama, ali i organizacijama civilnog društva. Na kraju, dodala je da vlada omogućuje građanima inicijative, koje bi bile od pomoći sa rešavanjem problema siromaštva, međutim u rukama mladih je da se ovim problemom bave i da se bore u cilju njegovog iskorenjivanja.\nPotom su odabrane tri organizacije predstavile svoje priče o uspehu u oblasti društvene kohezije. Nikola Božanović u ime Kluba za osnaživanje mladih 018 predstavio je projekat Dođi na Amfi koji okuplja tim mladih umetnika/ca koji kroz različite discipline, rep muziku, grafite, hip hop, video i fotografiju doprinose osnaživanju mladih i razvoju saradnje na regionalnom, evropskom nivou. Zorana Milovanović iz Evropskog pokreta u Srbiji predstavila je program Podeli svoje znanje koji otvara mogućnosti za lični i profesionalni razvoj žena. Zasnovan je na konceptu mentorstva i usredsređen je upravo na izgradnju međusobne podrške ženama kroz razmenu znanja, iskustava, jačanje solidarnosti, promovisanje dobrih uzora, umrežavanje i osnaživanje žena. Dobrila Marković iz OPENS2019 predstavila je Omladinske dijaloge koji su okupljali adolescente i mlade, organizacije civilnog društva, neformalne grupe, mlade iz ugroženih kategorija, kancelarija za mlade i donosioce odluka kako bi razgovarali, identifikovali i dogovorili prioritete društvene kohezije.\nRad je nastavljen razgovorom između mladih, građana i donosioca odluka kroz dijalog. Svi učesnici, mladi, civilno društvo, akademija, mediji i građani/ke ohrabreni su da zajednički identifikuju izazove društvene kohezije i pronađu način da se stanje poboljša i daju preporuke kako da se stanje promeni, ali i da dodatno promovišu i sprovode aktivnosti na izgradnji poverenja jačanje socijalne kohezije u Republici Srbiji. Takođe, učesnici su imali priliku da razgovaraju o svojim preporukama sa donosiocima odluka koji su došli iz kabineta predsednika Republike Srbije, kabineta premijerke, Ministarstva omladine i sporta, Ministarstva kulture, Pokrajinskog sekretarijata za kulturu, javno informisanje i odnose sa verskim zajednicama, Kancelarijom za saradnju sa civilnim društvom i timom Vlade za socijalno uključivanje i smanjenje siromaštva.\nZajednički regionalni programa „Dijalog za budućnost: Unapređenje dijaloga i društvene kohezije u/i između Bosne i Hercegovine, Crne Gore i Republike Srbije“, sprovode UNDP, UNICEF i UNESCO, a finansira ga Fond UN-a za izgradnju mira (UN PBF).


Saopštenje povodom 21. godišnjice majskih protesta protiv prisilne mobilizacije u Kruševcu i Rasinskom okrugu, 1999. | Udruženje žena Peščanik\nSaopštenje povodom 21. godišnjice majskih protesta protiv prisilne mobilizacije u Kruševcu i Rasinskom okrugu, 1999.\nISKORAK KA SLOBODI\n– PAMTIMO HRABRI OTPOR ŽENA!\nMaja 2020. navršava se 21 godina od protesta građanki i građana protiv prisilne mobilizacije u Srbiji i slanja mušakaraca u rat na Kosovo 1999. Prema podacima objavljenim u izveštajima medija, u Rasinskom okrugu prisilno je mobilisano oko 12000 muškaraca, a 52 osobe su poginule. U znak sećanja na dane protesta u Kruševcu, Mreža Žena u crnom, Mreža žena Rasinskog okruga i Udruženje žena Peščanik održaće protesno scensku akciju na Trgu Kosovskih junaka, u petak, 22. maja, sa početkom u 15 časova.\n Protest majki koje su pokušale da spasu svoju decu iz rata na Kosovu… bio je iskorak ka slobodi. Republika, broj 368-369, novembar 2005, “Protest majki 1999: između zaborava, prećutkivanja i sećanja”, tekst nakon okruglog stola u Kruševcu u organizaciji Republike i Udruženja žena Peščanik o događajima tokom maja 1999.


Pin sofa je u pravom smislu te reči - proizvod koji vas tera da ponovo zamislite svet iz drugačije perspektive.\nOva nesvakidašnja sofa je delo mađarskog dizajnera Demetera Fogarasija i predstavlja šarenu interpretaciju jastuka za igle u prirodnoj veličini. Klasična manipulacija razmerom u dizajnu nameštaja ima za cilj ponovno vraćanje u detinjstvo i oblačenje uobičajenih proizvoda u jedno novo, dugačije i svakako živopisnije ruho.\nDizajner je u svom radu bio inspirisan jastučićem za igle u svom studiju, a njegova glavna ideja je bila da stvori savremen i razigran komad nameštaja koji odražava unutrašnje dete u svakom od nas. Kako sam kaže, dok je šetao kroz suncem obasjan studio, otkrio je novu lepotu u iglama koje vire iz jastuka. Ova slika je na njega ostavila toliko snažan utisak da je prosto morao da se baci na posao.\nTako je i nastala pin sofa, uvećani komad nameštaja za svakodnevni život, koji briljantno budi uspomene i ima sposobnost da stvori osećaj malenosti – to je, uostalom, i ideja na kojoj je sofa zasnovana.\nSofa zaista predstavlja apstraktno umetničko delo, dok joj tekstilne i drvene igle služe kao glavni strukturalni oslonci. Deo za sedenje se sastoji od šperploče sa dva sloja pene ispod tkanine, a noge se mogu pričvrstiti sa donje strane što sofu čini lakom za rastavljanje i transport.\nPored toga, kugle (čiode) na krajevima su takođe napravljene od pene i ručno tapacirane sa čak šest komada tkanine, a one takođe mogu poslužiti kao naslon za ruke i naslon za leđa.